Ragga Puntland dhiibtay maxaa ka dhalan doona\nRagga Puntland dhiibtay maxaa ka dhalan doona?\nWaxaa maalamahaan soo baxay warar sheegaya in maamulka P/land u dhiibay dawladda Itoobiya labo nin oo Ogaadeen Absame ah, kana mid ah madaxda ururka ONLF ee u dagaallama xorriyadda S/galbeed. Labada nin waxaa laga qabqabtay magaalada Garoowe, waxaana lagu wareejiyay dawladda Itoobiya. Haddaba waxaynu qormadaan ku eegaynaa saamaynta ay tillaabadaani ku yeelan karto maamul goboleedka P/land iyo shacbiga ku noolba. Waxaa kale oo aynu soo qaadi doonnaa bal waxyaabaha lagaga hortagi karo raadka xun ee uu falkaani ku reebayo xiriirka labada shacab iyo labada deegaan.\nUgu horrayn falkaani wuxuu dhaawac weyn oo aan ciyaar lagaga soo waaqsan Karin u gaystay sumcadda iyo sharafta dadka dega gobolada w/bari; maxaa yeelay:\na) Soomaali waa ay taqaan nin la iska dilo, waxaase ugub ku ah gaar ahaan goboladaan in cadaw gacanta la isu galiyo.\nb) Qofka muslinka ah wuxuu walaalkiis muslinka ah xaq ugu leeyahay hiil, in uusan dulmiyin iyo in uusan cadaw u dhiibin.\nc) Waxaa kale oo falkaan foolxumo kale u sii kordhinaya in dadka la dhiibay ay ahaayeen qaraabo isu arkaysay in ay joogaan dalkoodii, walaalohoodna aan loo soo dhaafi doonin.\nd)Wararka qaarna waxayba tilmaamayaan in ay ahaayeen rag maamulku ogaa oo marti iyo maganba u ahaa.\ne) Arrimaha dhacdadaan saamaynteeda sii weynaynaya waxaa ka mid ah in aanay labada deegaan iyo labada dad u dhexayn wax xumaan ah haba yaraatee oo tillaabadaani ay tahay xadgudub cad oo aan lahayn wax marmarsiiyo ah.\nf) Abaaraha, go’doominta iyo xasuuqa lagu hayo dadka reer S/galbeed ee ragga la dhiibay ay ka soo jeedaan waxa ay keenaysay in loo gurmado dadkaas walaalaha ah dhinac walba, waxaana ugu yaraan ay ahayd haddii aan wax loo tarayn in la ammaangaliyo ee aan cadawga loo sii lug qaban.\ng) Dad badan oo garanaya taariikhdii iyo dhaqankii wanaagsanaa ee ay lahaan jireen dadka dega goboladaan ayaa waxa ay liqi la’yihiin falka noocaan ah oo khilaafsan diinta, wadaninimada, dhaqanka wacan, sharafta iyo dhalashada ee maanta ay ku tillaabsadeen dad ku abtirsada dadkaan. Sannadahaan dambe maamulada iyo horjoogayaasha ka jira Soomaaliya oo maamulka P/land ka mid yahay waxay bilaabeen in ay dad u qabqabtaan gaalada ayaa nicib ama doonaysa, waxaana loo fahamsanaa diin yari, sharaf la’aan iyo dareenkii wadaninimo oo ka dhintay, waxayse dad badan la ahayd in aysan ficiladii dhalasho ka dhamaan, waxaase arrintaani caddaysay in aysan u baaqi ahayn waxa ka badan u khidmaynta iyo raalligalinta Xabshida.\nMuran kuma jiro in guud ahaan dadweynaha goboladaani ka soo horjeedaan ficilkaan guracan, waxaase sannadahaan dambe caado u noqotay in ay ka aamusaan wax badan oo ay kharribayaan nimanka maamulka haysta, waxayse ila tahay inay tani noqon doonto tii lagu kala bixi lahaa, waxaana arrintaan si gaar ah uga hadlay ilaa iyo hadda culimada,iyo isimada ganacsatada iyo waxgaradka gobolka bari, waxaa kale oo socda dhaqdhaqaaqyo xooggan oo dal iyo dibadba ah oo lagaga hortagayo xadgudubkaan, in kasta oo ay soo baxayaan warar sheegaya in ay joogaan Garoowe ciidan iyo saraakiil Xabashi ah oo hawshaan qaqabashada kormeeray, lagana yaabo in la soo kordhiyo.\nWaxaa kale oo la caddaynayaa in maamulka P/land la soo galay Xabashida heshiis adag oo aysan ka bixi Karin, waxna ka badali Karin, wacadka adag ee gaalada lala soo galena waa tii ay eedeen qabqablayaashii Xamar ee bal aynu eegno halka ay tanina ku dambayso.\nMaxaa ka dhalan kara falkaan sirgaxan ee maamulka P/land ku tillaabsaday?\nShaki ma leh in falkaani gobolada w/bari iyo dadka ku abtirsada u keenayo dhibaatooyin farabadan haddii aan waxgaradku si buuxda ugu istaagin ka hortaggeeda iyo xallinteeda, waxaana ka mid ah:\n1. isu socodka iyo is dhexgalka labada dad iyo labada deegaan oo joogsada sidii ay horay ugu kala go’een S/galbeed iyo S/land ka dib markii maamulka S/land sidaan oo kale Xabashida ugu dhiibay dad u dhashay S/galbeed.\n2. kala aamin bax iyo is colaadin dhexmarta labada dad ee walaalaha ah oo gaari karta in nin walba halka uu ku tabar roon yahay ku aarsado, sida ka dhex dhacday S/land iyo S/galbeed.\n3. In gobolada w/bari galaan go’doon buuxa; maxaa yeelay horay ayaa maamulka P/land uga qeybqaatay dhibtii Xabashidu ka geysatay koonfur, maamulada S/land iyo P/land-na horay ayaa colaadi uga dhexaysay, dhinaca baddana waa tan baryahaan dambe la isu fariistay halka kaliya ee si toos ah ugu furan deegankaani waxay ahayd galbeed oo hadda albaabkeeda la soo xirayo.\n4. dhaqaalihii awalba liitay ee goboladaan oo si buuxda dhulka u gala ka dib marka isu socodka iyo ganacsigu joogsado.\n5. in ay xirmaan badanka goobaha waxbarashada ee w/bari; maxaa yeelay dadka wax ka dhiga heerarka kala duwan ee waxbarashada waxay u badan yihiin dad Soomaaliweyn ah oo inta badan ka yimid S/galbeed iyo koonfurta dalka oo aan iyaguna joogi Karin mar haddii kuwii dadkaan la dhashayba la beec geeyay.\n6. in ay soo dedejiso burburka P/land oo awalba la il darrayd maamul xumo, khilaaf hoosaad, amni darro, dhaqaale xumo, sumcad xumo iyo faragalin shisheeye.\n7. dhinaca siyaasaddana waxaa ka dhalanaya:\na) in uu burburo isbahaysigii siyaasiga ahaa ee Col. C/lahi Yuusuf la galay siyaasiyiinta beelaha Absame ee dega koonfurta Soomaaliya.\nb) In uu samaysmo isbahaysi Soomaaliweyn ah oo ka dhan ah P/land.\nc) In qabqablayaasha Soomaalida kale (koonfur, woqooyi iyo kuwa reer P/land ee xoogaaga laga qadiyay) oo isku duuban, kuwa reer P/land-na ugu caraysan Xabashida ay uga hoosmareen ay wax kasta u saxiixaan Xabashida, iyaduna ay u fasaxdo in ay kuwaas ka xayuubsadaan daar-dhuuqa ay meesha ku haystaan.\n8. In maamulka P/land si buuxda magan ugu noqdo Xabashida oo uu waayo meel kale oo uu irkado ka dib marka ay ka jarto xiriirka walaalnimo ee ay la lahaayeen deegaanada iyo qabaa’ilka Soomaaliyeed, colaadna ay dhex dhigto, horeyna ay uga jartay xiriirkii Ilaahay. Waxaa waliba aad u sii xoojinaya khatarta arrintaas burburka iyo khilaafaadka gudaha ee u dhexeeya qabaa’ilka ama siyaasiyiinta reer w/bari.\n9. Waxaa janaazo lagu tukanayaa qaraabo la isugu gurmado ama la isku xiriiriyo iyo magan la isku ilaaliyo oo ahaa wixii ugu dambeeyay ee Soomaalidu tixgalinjirtay; maxaa yeelay horay ayaa loogu tuntay muslinimo la isgu hiiliyo ama lagu kala amaan helo, wadaninimo iyo darisnimo la isku xaq dhawro.\n10. Waxaas oo dhan waxaa isku fuuqsanaya taariikhda fooshaxun ee buugga u galaysa dadkaan iyo carada Ilaahay iyo ciqaabtiisa oo la bartay inay dulmiga noocan ah oo kale ku soo degdegto aakhiro ka hor, markaas oo aanu ka fakanayn kan ka qeybqaatay iyo kan kale midna.\nMaxaa dhibaatadaan lagaga hortagi karaa?\nDhab ahaan waxa meesha ka dhacay waa wax weyn oo fajiciso ah, wax ka qabdkeeduna wuxuu u baahanyahay wax aad u weyn. Ilaahay ayayna arrintu gacantiisa ku jirtaa, wixii uu sahlana way fududaadaan, meeshana rag wax walba gala ayaa jooga, Soomaaliduna waxay dhahdaa: (rag wax aan naftiisa ahaynba maaree). Haddaba aynu wax ka tilmaano walxaha lagu xakamayn karo duufaanta ka dabayn karta masiibadaan waxaa ka mid ah:\n1. In ay dhammaan waxgaradka deegaanadaan (culimo, isimo, nabadoono, aqoonyahano, siyaasiyiin, ganacsato iyo nin doorka kaleba) si wadajir ah uga hadlaan ceebta iyo gunimada u soo hoyatay goboladaan, ayna cambaareeyaan, kana bari noqdaan, isla markaana ay ka bixiyaan cududaar rasmi ah. Tillaabadaan oo ay tahay in aysan u kala harin qabaa’ilku. Waxaa kale oo kaalin weyn ay tahay in ay ka qeybqaataan jaaliyadaha dibadda.\n2. In isimada iyo baarlmaanku ka soo saaraan arrintaas qaraar cad oo loo dhanyahay, lana xaddido ciqaabta uu yeelanayo ninkii ku xadgudba, isla markaana si rasmi ah loogu dhawaaqo in aan arrintaan mar dambe loo noqon doonin.\n3. In loo magacaabo xallinta mushkiladaan guddi heer P/land oo dhan ah oo ka kooban salaadiin, culimo, siyaasiyiin, ganacsato iyo aqoonyahan, isla markaana loo qoondeeyo kharash ay kaga salgaari karaan arrintaan.\n4. In martiqaad loo fidiyo salaadiinta iyo waxgaradka ay ka dhasheen ragga cadawga loo dhiibay, si ka fool ka fool ahna loogala hadlo waxa dhacay iyo sidii loo wada xallin lahaa, mushkiladda aloosanna loo joojin lahaa inta xalka la gaarayo.\n5. In nimanka falkaan ka dambeeyay la horkeeno isimada iyo baarlamaanka P/land, ka dibna laga qaado tillaabooyinka ku habboon.\n6. In loo hawlgalo sidii nimankaas looga soo dayn lahaa cadawga loo dhiibay iyada oo ay si gaar ah uga hawlgalayaan arrintaas maamulka federalka iyo kan P/land oo la aaminsan yahay in ay qandaraaska wada qaateen, waana in loo qabto waqti ay arrintaas ku soo xalliyaan.\n7. In jaaliyadaha gobolada w/bari ee dibaddu sameeyaan dhaqdhaqaaq lagu soo daynayo nimankaas cadawga loo loogay.\n8. In dhammaan gobolada iyo deegaanada P/land u hawlgalaan sidii loo joojin lahaa aafadaan soo korortay.\n9. In isimada iyo siyaasiyiinta oo isku duubani u gudbiyaan dalab hay’adaha iyo dawladaha ka qeybqaadan kara soo daynta dulmanayaashaas.\n10. In culimadu ka soo saaraan fatwo sharci ah habka loola dhaqmayo ciddii ku tillaabsata falkaan oo kale.\n11. In aad loogu wacyigaliyo bulshada khatarta ay leedahay arrintaan oo kale, loona adeegsado qalabka warbaahinta qeybihiisa kala duwan.\n12. In la soo saaro go’aan loo dhanyahay oo caddaynaya in ninkii ku tillaabsada faldambiyeedkaan oo kale ay isaga ku gaar noqonayso, uusanna helayn cid uu kula galgasho iyo meel uu ku gabbado midna, loona dhiibi doono ehelka ciddii uu dadkeeda iibsaday.\nGabagabadii waxaa xusid mudan in faldambiyeedkaani u baahan yahay jawaab adag oo u dhiganta baaxadda dambiga, haddii aan loo bareerin qaadashada go’aamo kharaar oo adagna waxaa loo dulqaadan doonaa dhibaato ka adag tii laga gabbaday, balaayana ka hortag bay leedahaye ka dabatag maleh, caano qubtayna dabadoodaa la qabtaa ee fadhiga ha laga koco oo yaan la fiirsan halaagga la inaku wado.


Soomaaliya oo Mareykanka ka Codsatay inuu ka Tageero dib u dhiska Ciidamada\nYou are at:Home»Warkii oo Dhan»Wararka»Soomaaliya oo Mareykanka ka Codsatay inuu ka Tageero dib u dhiska Ciidamada\nWasiirka Wasaaradda Gaashaandhigga Xukuumadda xilgaarsiinta Xasan Xuseen Xaaji ayaa Maanta kulan gaar ah la qaatay Saraakiil ka tirsan Taliska Ciidamada dowladda Mareykanka ee Soomaaliya.\nKulanka u dhexeeyay Wasiirka iyo Saraakiisha Ciidamada Mareykanka ayaa waxaa looga wada hadlay xoojinta xiriirka wanaagsan ee ka dhexeeya dowladdaha Soomaaliya iyo Mareykanka oo ku aadan dhinaca Ciidamada.\nSidoo kulanka ayaa inta uu socday waxaa looga arrinsaday sidii loo dardar-gelin lahaa howlgalada ka socda gudaha Soomaaliya iyo tababarada Mareykanka uu siiyo Ciidanka Xoogga dalka.\n“Kulanka Wasiir Xasan Xuseen Xaaji iyo Saraakiisha Ciidamada Mareykanka ayaa ku qotomay Xoojinta Xiriirka Milatari ee Ka dhexeeya Soomaaliya iyo Mareykanka ,iyo Sidii loo dardargalin lahaa howlaha tababaridda iyo taageeridda mareylanka ay siiyaan CXDS” ayaa lagu yiri Qoraal kasoo baxaya Wasaaradda Gaashaandhigga Xukuumadda.\nDowladda Mareykanka ayaa waxa ay ka mid tahay dowladdaha ka taageera dowladda Federaalka Soomaaliya tababarada dhinaca Ciidamada, waxaana xunid muran in Mareykanka uu ka qeyb qaato howlgalada ay fuliyaan Ciidanka dowladda.


Gary Neville oo dab ku sii shiday wararka ku saabsan mustaqbalka tababare Solskjær ee kooxda Man United - (HILLAAC.NET) THE BEST INDEPENDENT RELIABLE SOMALI NEWS\nOctober 14, 2021 at 18:09 Gary Neville oo dab ku sii shiday wararka ku saabsan mustaqbalka tababare Solskjær ee kooxda Man United2021-10-14T18:09:15+02:00 CAYAARAHA\n(Manchester) 14 Ok 2021. Xiddigii hore kooxda Manchester United ee Gary Neville ayaa ku adkeystay in tababare Solskjær ay tahay inuu hagaajiyo wax qabadka kooxda, iyo in tababaraha reer Norway looga baahan yahay inuu koob kula guuleysto Cristiano Ronaldo kooxdiisa hadda.\nTababaraha reer Norway kuma guuleysan koobab tan iyo markii uu qabtay Red Devils sanadkii 2018, qaar badan ayaana dareensan in xilli ciyaareedkan ay noqon karto fursadiisii ugu dambeysay, gaar ahaan ka dib markii uu kooxda ku xoojiyay qandaraasyo badan oo xoog badan.\nHaddaba Gary Neville oo la hadlayay shabakada Sky Sports, ayaa wuxuu yiri:\n“Haddii Ole Solskjaer uu ahaan lahaa tababaraha kaddib xilligii Sir Alex Ferguson, waa la ceyrin lahaa, laakiin waayo -aragnimada xun ee sanadihii la soo dhaafay iyo ceyrinta tababarayaal badan, kooxdu waxay dooneysaa inay sii ballaariso mashruuca Solskjaer muddo dheer.”\n“Dhibaatada uu Solskjaer wajahayo ayaa ah imaatinka Ronaldo, mashruuciisa wuu guulaysan doonaa ama wuu fashilmi doonaa, waa inuu ku guuleystaa koob, taas oo ah qodob muhiim ah, Ronaldo uma imaan inuu ku guuleysto kaalinta saddexaad ama afaraad.”\n“Qodobka labaad ayaa ah waxqabad, sababtoo ah heerka uu ilaa hadda soo bandhigay ayaa u muuqda mid daciif ah haddii aad is bar-bar dhigto heerka Manchester City, Liverpool iyo Chelsea oo aan u malaynayo in ay u tartami doonaan horyaalka.”\n« Dhageyso: Qareenka Somalia oo sharxay cabirka dhul-badeedka ay Soomaaliya heshay iyo kan Kenya\nXiddig ka tirsan Manchester City oo dhaawacmay & mudada uu maqnaanayo oo la sii ogaaday »


Degmada Douala 3ème ayaa bilaabaysa olole diiwaangelin dhalasho ah - TELES RELAY\nACCUEIL » COMPANY »Degmada Douala 3ème oo bilaabaysa olole diiwaangalin dhalasho\nDegmada Douala 3ème ayaa bilaabaysa olole lagu dhisayo shahaadooyinka dhalashada\nCarruur badan ayaan ka diiwaangashanayn diiwaanka degmada laakiin weli waa inay tagaan dugsiga waxayna ka faa'iideystaan xuquuqdan. Duqa magaalada Job Théophile Kwapnang ayaa go'aansaday in ay dadka ka doodaan.\nWaxay ahayd iyada oo loo marayo warbixin guud oo dulsaar ah oo uu saxiixay isaga oo daabacay 28 bishii Maarso ee loogu talagalay dadka, ayuu ku dhawaaqay. Waxa uu rajeynayaa ololahan in tirada ugu badan ee carruurta ku nool ay fiinaali doonaan shahaadooyinka dhalashada.\nOlolahan cusub ee lagu dhisayo shahaadooyinka dhalashada waxaa lagu hagaajinayaa dhammaan lakabyada, dadka waaweyn iyo carruurta, si loo abuuro sisin qaali ah, taas oo qayb ka ah nidaamyo maamuleed oo badan. Codsadayaashu waxay u baahan yihiin inay tagaan xarunta xaafadaha ee Logbaba maalin kasta oo shaqo ee diiwaangelinta. Hababka kala duwan ayaa loo fududeyn doonaa si loogu oggolaado dhammaan kuwa doonaya in ay si dhaqso ah u dhaqmaan falalkooda.\ntallaabo Tani waa qayb ka mid ah iskaashiga ay la UNDP. Dawladda Cameroon, waxay ka warqabtaa muhiimada ay leedahay tayada adeegyadii la bixiyey, waxay ka go'an tahay MINFOPRA, iyadoo taageero ka heleysa Barnaamijka Horumarinta ee Qaramada Midoobay, hirgelinta barnaamij taageero 'Hagaajinta tayada ee Adeegga la siiyo dadka isticmaala (PAAQSU).\nDukumiintiyadii dawladaha hoose ee arimaha dukumiintiyada madaniga ah, oo soo bandhigay dhibaatooyin asaasi ah, ayaa awood u siiyey horumarinta in ka badan shahaadooyinka dhalashada 4000 ee 2016. Illaa hadda, hawlgalada isdaba-joogga ah ee shahaadooyinka dhalashada ee 15000 ayaa la bilaabey. Iyada oo qayb ka ah dadaalkaas, qorshe lagu magacaabo "hoolka dadweynaha ee dadka" ayaa la bilaabey iyada oo ujeedadu tahay in la keeno hoolalka magaalooyinka iyo beelahooda.\nOut saaray dhallaanka, dhallinyarada, dhalinyarada iyo dadka waaweyn ee ka faa'iidaysan shahaadooyinka dhalashada, kuwaas oo hadda u saamixi doontaa in ay ka-faa'iideystayaal ah barnaamijyada kala duwan ee degdegga ah oo horumarsan ee ururada gobolka iyo kuwa caalamiga ah ee dadka dhalinyarada ah, haddii helo qaran ah kaarka aqoonsiga iyo kaadhka cod-, waxay tagaan dugsiga, iyo si loo yareeyo khatarta ka mid ah in ay qortaan in wayse iskhilaafeen Islaamka. wax soo saarka ee shahaadooyinka dhalashada sidaas daraaddeed u muuqataa sida aasaaska horumarinta gobolladan.\nPär Salma Amadore | Actucameroun.com\nMaqaalkani wuxuu u muuqday midka hore https://actucameroun.com/2019/04/09/la-commune-de-douala-3eme-lance-une-campagne-detablissement-dactes-de-naissances/\n[Tribune] Sibeth Ndiaye, geedka khariidadda kaynta - JeuneAfrique.com\nFox News maahan dhibaatada, waa saxaafada warbaahinta Fox News\nSidee James Holzhauer u ciyaaraa ciyaarta "Jeopardy!" - dadka


Askari u diley labo kun oo shillin nin oday ah oo dacwadiisa Muqdisho ka bilaabatay - Jowhar Somali news Leader\nHome News Askari u diley labo kun oo shillin nin oday ah oo dacwadiisa...\nMaxkamadda Ciidamada Qalabka Sida ayaa maanta bilowday dhageysiga dacwad loo haysto askari ka tirsan Ciidanka Booliska Soomaaliya oo Isgoyska Ceel-gaabta ee Muqdisho si bareer ugu dilay nin odey halkaas ku lahaa goob yar oo Ganacsi.\nNuur Daahir Geedi ayaa qirtay inuu dilay marxuumka lagu magacaabi jiray Cumar Xasan Macalin. Askarigan ayaa u dilay muran ka dhashay laba kun oo shilin Somaali ah oo Odeyga kaga iibsan lahaa Sigaar.\nAskarigan loo haysto dilka qof rayid ah ayaa noqonaya kii labaad oo muddo toddobaad ah aymaxkamada ciidamada qalabka sida dhagaysato dacwadiisa,waxaana dhowr maalmood kahor maxkamadu ay dhagaysatay askari labo ruux ku diley magaalada Muqdisho.\nCiidamada dowlada oo isugu jira Boolis iyo Milatari ayaa ku kaca falal dil ah gudaha magaalada Muqdisho iyo agagaaaheda iyadoo xabsiga dhexe ay ku xiran yihiin askar xukun sugayaal ah iyo qaar kale oo dil lagu xukumay.


Suuqa kala iibsiga Maanta: Real Madrid oo la Wareegeysa Haaland, iyo Kylian Mbappe, Jules Kounde oo ka Carooday Kooxdiisa Sevilla iyo Qodobo kale | Warkii.com:-world news today for international news and videos from Europe, Asia, Africa, the Middle East and the Americas.\nHome Ciyaaraha Suuqa kala iibsiga Maanta: Real Madrid oo la Wareegeysa Haaland, iyo ...\nSuuqa kala iibsiga Maanta: Real Madrid oo la Wareegeysa Haaland, iyo Kylian Mbappe, Jules Kounde oo ka Carooday Kooxdiisa Sevilla iyo Qodobo kale\nDaafaca reer France Jules Kounde oo 22 jir ah ayaa aad uga carooday Sevilla oo ka iibin weyday Chelsea. (Express)\nDaafaca reer Ivory Coast Serge Aurier, oo 28 jir ah, ayaa u furan inuu u dhaqaaqo Arsenal ka dib markii uu joojiyay qandaraaskiisii Tottenham maalintii ugu dambeysay. (Sky Sports)\nReal Madrid ayaa diyaar u ah inay u dhaqaaqdo weeraryahanka Norway iyo Borussia Dortmund Erling Braut Haaland, oo 21 jir ah, iyo 22 jirka reer France iyo kooxda Paris St-Germain Kylian Mbappe xagaaga soo aadan. (Mail)\nKooxda reer Spain ayaa sidoo kale xiiseyneysa inay Bernabeu ka keento Manchester United xiddiga qadka dhexe ee Faransiiska Paul Pogba oo 28 jir ah . ( Manchester Evening News)\nBaacsigii ay Chelsea ugu jirtay Haaland ayaa dib u dhac ku yimid kadib markii loo sheegay inay bixin doonaan mushaar dhan £ 825,000 toddobaadkii. (Mirror)\nCiyaaryahanka khadka dhexe ee reer England Declan Rice, oo 22 jir ah, ayaa ku adkeystay inuu ku darayo qandaraaska lagu burburin karo qandaraaska cusub ee West Ham madaama uu qorsheynayo inuu ka dhaqaaqo sannadka soo socda. (90min)\nTababaraha Manchester United Ole Gunnar Solskjaer ayaa ka hor istaagay shan ciyaaryahan inay ka tagaan Old Trafford xagaagan. (Mirror)\nJuventus ayaa iska diiday fursad ay kula soo saxiixan lahayd weeraryahanka reer Uruguay Edinson Cavani, oo 34 jir ah, kana yimid Manchester United wax yar ka dib markii uu 36 jirka reer Portugal ee Cristiano Ronaldo u dhaqaaqay dhanka kale. (Mirror)\nBarcelona kubad sameeyaheeda Miralem Pjanic, oo 31 sano jir ah ayaa mushaharkiisa jaraya si amaah ugu biiro kooxda Besiktas xilli ciyaareedkan. (Goal)\nWolves ayaa qorsheyneysa inay dib u eegto xaaladda qandaraas ee garabka Adama Traore ka dib markii ay diideen labo dalab oo xagaagii ay Tottenham ka gudbisay 25 jirka reer Spain. (Birmingham.Live)\nManchester United ayaa ku dhibtooneysa inay sii wadato dalabka maaliyadaha Cristiano Ronaldo ka dib markii ay dib u dhac ku keentay soo saarayaasha Adidas. (indepedent)\nPrevious articleDagaal u dhaxeeyo Taalibaan iyo kooxda NRF oo ka socdo dooxada Panshir\nNext articleXulalka England iyo Belgium oo guulo gaaray, Sweden oo dubatay Spain, Italy oo lagu dhagay, iyo Natiijooyinka kulamada Isreeb-reebka Koobka Adduunka


Xildhibaanadii xujeyda oo laga hor istaagay inay usoo duulaan Muqdisho: Sabab? – Warfaafiye:\nXildhibaanadii xujeyda oo laga hor istaagay inay usoo duulaan Muqdisho: Sabab?\nAli Mohyadin Sep 12, 2017 0\nWaxaa soo baxaya warar isa soo terayia, kuna saabsan tallaabadii dowladda ay ka qaadeysay sidii loo aamusin lahaa dhawaaqa ku aadan xaalada Qalbi Dhagax.\nXukuumadda waxay sameysay in ay Jubba Airways iyo milkiilaheeda Saciid Nuur Gariish ku amarto in manifestada liiska laga saaro xujeyda xildhibaanada ah ee arbacada 13-ka bishaan kusoo noqon lahaa dalka.\nWaxaa heshiis wada galay ra’iisul wasaare Kheyre iyo Saciid Nuur Gariish si looga hortago xildhibaanadaasi inaysan ka qeyb qaadan fadhiyada baarlamaanka ee soo socda, si koorom loogu waayo dooda laga yeelanayo arinta Qalbi Dhagax iyo jawaabaha meel ka dhacyada ah ee xukuumadda.\nDood badan ayaa hadda taagan sidii xujeyda xildhibaanada ah aan meel looga dhicin, laakiin Kheyre ayaa ka walaacsan inay arrintaasi hirgasho.\nWaxaa jira heshiisyo hoose oo Nuur Gariish ku rabo in laga dhigo wasiirka duulista iyo gaadiidka hawada, taasoo uu u maraayo wax kasta ee suuragalnimada ee mansabkaasi siyaasadeed uu ku gaarayo.\nRa’iisul wasaare Kheyre ayaa la dhacsan dadaalka uu dowladdiisa ku taageeraayo Saciid Nuur Gariish oo hadda ah xildhibaanka ka tirsan isla markaana galaangal ugu jira sidii uu u noqon lahaa wasiirka duulista hawada, si danahiisa ganacsi uu ugu ilaashada.\nXildhibaano ka tirsan aqalka sare ee baarlamaanka ayaa horay u diyaariyay ajande looga hadlaayo xadgudubyada ganacsi ee shirkadda Jubba ee ku aadanaa qiimaha xajka lagu tago oo xaajigiiba shirkaddu ka qaato lacag dhan $3,800.


Guddoomiyaha Ururka Siyaasadeedka NDB oo ka hadashay qorsheyaasha ururkoodu u hayo bulshada | FooreNews\nHome wararka Guddoomiyaha Ururka Siyaasadeedka NDB oo ka hadashay qorsheyaasha ururkoodu u hayo bulshada\nGuddoomiyaha Ururka Siyaasadeedka NDB oo ka hadashay qorsheyaasha ururkoodu u hayo bulshada\nfooreJan 28, 2012wararka0\nHargeysa (Foore)-Guddoomiyaha urur siyaasadeedka NDB Marwo Foosiya Yuusuf Xaaji Aadan, ayaa tafaasiil ka bixisay qorsheyaasha ururkaasi u hayo bulshada ee ay kula tartamayaan ururada kale iyo xisbiyadii hore u jiray.\nMarwo Foosiya Yuusuf Xaaji Aadan Qabile, waxa kale oo ay sheegtay in ururkeedu inta badan uu furtay xafiisyadiisii gobolada dalka, inta u dhimanna ay si dhakhso ah u furi doonaan.\n“Dhamaan xafiisyadii Hargeysa ee ururkayagu way furan yihiin, waxa kale oo noo furan xafiisyadii Ceerigaabo , Gabiley waxaanu ku rajo weynahay in aanu maalinta Axada ah aanu furano, waxaa noogu xiga in xafiiskii Booramena wiigan ayaanu furaynaa Isha Allaa. Intaasi ka dib waxaanu gobolada bariga dalka ka soo furaynaa xafiiskii Ururka NDB,”ayay tidhi Marwo Foosiya Yuusuf X. Aadan, oo waraysi gaar ah siisay wargeyska DAWAN.\nMarwo Foosiya oo aanu weydiinay awooda ay u leedahay inay daboosho dhaqaalaha ku baxaya urur siyaasadeedka ay ku dhawaaqday waxaanay tidhi “Haa haa waanu u soo diyaar-garoobnay, wax kasta oo la qabanayana Waxaa loo sameeyaa si niyad ah. dhibaatadu ma sahlana oo run ahaan urur yar oo cusub oo la tartamaya xisbiyo ay qaarkood jireen illaa 12 sanadood, hadana anagu waxaanu ku kalsoonahay isbedelka aanu anigu wadanka ka rabno isu diyaarino waxaanan ku rajo weyn nahay in ururku ku guulaysto doorashada Goleyaasha deegaanka ee fooda inagu soo hays oo aanu noqono sadexda urur ee u soo baxa heer xisbinimo.”\nGuddoomiyaha oo ka jawaabayay su’aal ahay waxa ururkoodu kaga duwan yahay ururada kale, waxaanay tidhi “NDB marka u horeysa sida ka muuqata magaciisa waxa uu u taagan yahay Nabad Dimuquraadiyada iyo Barwaaqo , intaa marka laga yimaado, waa ururka kaliye ee gabadhi madax ka tahay. Waana ururka kaliya ee qofka madaxda ka ah ay bulshadu markhaati ka tahay, waxqabadkeeda haddii ay Jaamacado tahay oo dalka iyo dadka waxtaraya hore u soo qabtay.”\n“Haddii ay bulshadu wax rabto fili maayo in cid nagula tartami kartaa jirto hogaanka dalka, waxa jira oo aanu diyaarinay qorsheyaal dhaadheer oo shan sano iyo ka badan ah, oo ku saabsan dhinacyada Tacliinta,caafimaadka, deegaanka, shaqo abuurka oo ah waxa noogu muhiimsan inaanu ka shaqeyno dhalinayarada suuqyada taagan aanu u abuurno shaqooyin,”ayay tidhi Guddoomiyaha Ururka NDB.\n“Marka u horeysa waxaanu awooda saaraynaa waa dumarka oo aanu rabno inay oogaadaan in ay gaadhi karaan masuuliyada ilaa halka ay ka doonayaan, waxaa kale oo aanu rabnaa in ay fahmaan in aanay diintu ka hor joogsanayn siyaasadda. culimo badan baan ka dooday mana jirto wax dumarka u diidaya inay masuuliyad kasta qaban karaan, markaa in dumarka taa fahman oo wallaalahooda raga ay wax la qaybsadaan.,”ayay tidhi Marwo Foosiya.\nGuddoomiyuhu waxay ku dooday in haweenku horumar gaadh siin karaan bulshada waxaanu yidhi “Waanad ka war haysaa horumarka ay Khadra Xaaji Geydh gaadhsiisay Gabiley, inay maanta dumarku fahmaan arrintaa oo xilkaa iyo mid ka sareeyaba ay doontaan, waxaa kale oo ururkan NDB, xooga saarayaa ardayda Jaamacadda oo barigii aanu Jaamacadaha sameynaynay waxaanu u sameynay in ay dadka iyo wadanka wax u qabtaanm manaan fileyn inay suuqa taagnaadaan ama ay joornaalada akhristaa ama daawadaan, Waxaan filayaa in ardayda kaleba ay ku soo biiri doonaan ururkan (NDB) Insha Allaa iyo cid kasta oo rabta inay dadkan iyo dalka uga faa’iideeyaan aqoontooda.”\nGuddoomiyaha oo aanu weydiinay siday u aragto xaalada gobolada bari, waxaanay tidhi “Waxaanu anagu NDB ahaan aaminsan nahay in nabadda lagu wada noolaado. Waxaanu taageersan nahay goggoshii uu madaxweynaha Somaliland ku baaqay in ay bilaabaanto oo si dhab ah looga midha dhaliyo NDB-na guddoomiye xigeenkeedu waa nin ka soo jeea gobolka Sool, waxaan qabaa in marka laga reebo ururka SSCD in uu ururka NDB uu yahay ka kali ah ee qof goboladaa u dhashay uu guddoomiye xigeen ka yahay.”\nFoosiya waxay sheegtay inay xukuumaddu tashiyo badan ka samayso ka qeyb galka shirka London waxaanay tidhi “Run ahaan aniga fikirka aan ka qabaa waxaa weeye Soomaali dhawr iyo labaatan shir baa Soomaali loo qabtay, waana run in aanay Somaliland midnaba ka qayb gelin. Laakiin waxaan anigu qabaa kol haddii la inaga cadsaday inaynu ka qayb galno, waxaa ilaa fiican in aynu eegno wax Somaliland ugu jira. Waa in loo diraa wefti Wasiirka arrimaha dibadu hoggaaminayo oo yidhaahda maxaad noo haysaan oo shirka ka qeyb gala? oo wixii shirka lagaga hadlo wixii kagaaadanna kaga jawaaba.mana qabo in la yidhaa Somaliland meel uun ha ku xidhnaato oo cidna lala hadli mayo, xukuumaduna waa in ay la tashi ka samayso shirkaasi.”\nPrevious PostMadaxweyne Ku xigeenka Somaliland Oo Qaabilay Masuuliyiin ka socday Ha’yad Fadhigeedu yahay UK Next PostBaaxadda khasaarihii dagaalkii shalay ka soo gaadhay maleeshiyadii soo weerartay Ciidamada Qaranka


“Cidhif Gees ka Gees Cawke-yare Waa Laga Yiqiin, Carriga Soomaale” | Somaliland Post\nHome Maqaallo “Cidhif Gees ka Gees Cawke-yare Waa Laga Yiqiin, Carriga Soomaale”\n“Cidhif Gees ka Gees Cawke-yare Waa Laga Yiqiin, Carriga Soomaale”\nShalay subaxnimadii hore, anigoo shaqada jooga, oo markaa uun soo galay 6:30 ayaan yara jalleecay qoraal ku qornaa Facebuugga, oo sheegaya geerida Axmed Xasan Cawke, oo ku geeriyooday magaalaga Jigjiga. Wax yar ka dib, qoraallo aad u badan oo tacsida xanbaarsan ayaa sida daadka meel kasta aan ka halacsaday. Maalin kasta waa la geeriyoodaa, ee maxaa kala jaad ah. Inta badan, qofka dad badan ay garanayaan, maqalka iyo hadal hayntu waa ay ka badataa qofka aan dad badani garanayn. Ilaahay ha u naxariisto, Axmed Xasan Cawke, oo xalay xilli danbe ku geeriyooday magaalada Jigjiga ee Ismaamulka Soomalida Itoobiya.\nAxmed waxa uu ahaa weriye caan ah. Waxa aan odhan karaa, waxa uu ahaa weriyihii ugu caansanaa ee soomaalida soo mara. Waxa uu gaadhay magaciisu in loo bixiyo qof kasta oo codkarnimo lagu astaynayo. Waxa aan xasuustaa sannadihii 1983kii ilaa 1985kii oo aan ku jiray dugsiga sare ee 15 Mey oo ku yaallay magaalada Muqdisho, waxa ardayda ka mid ahaa, wiil lagu naanaysi jiray CODKA. Naanaystaasi waxa ay ka soo jeedday CODKA CAWKE, oo marka la soo gaabiyona noqonaysa Codka. Magacaas ayaa uu inankaasi ku magacdheeraa. Waxa kaloo aan garanayaa, Axmed Abokor Maxamed oo ku magacdheer Cawke.\nWaxa magaca loogu bixiyey weriyaha Axmed Xasan Cawke. Waxa laga yaabaa tiro badan oo soomaali ah in magacaa laagu magacdaray Axmed Xasan Cawke. Qoraalkan kuma eegayo taariikh-nololeedkiisii, oo waxa laga yaabaa in badan oo garanaysaa in ay taa innala wadaagi doonaan. Waxaanse jecelahay in aan waxyar ka taabto, afar arrimood oo maankayga ku yaalla laga soo bilaabo yaraantaydii.\nWaxa aan jeclaystay in aan la wadaago dhallainyarada maanta joogta ee magaciisa iyo muuqiisaba arkay, laakiin laga yaabo in aanay garanayn halka ay ku aroorto caannimada iyo jacaylka Cawke. Waxa aan garaadsaday, bilawgii toddobaatanaadkii, iyada oo idaacadda Muqdisho, marka uu warka sheegayo Axmed Xasan Cawke ama barnaamij kaleba la yidhaahdo Cawke-yare. Taasoo ku tusaysa in uu da’yaraa marka uu bilaabay weriyenimada. Bal haddaba aan oraalka ku soo koobo afar xusuusood oo aan hubo in inbadani ila xsuusantahay.\nWarka: – Marka uu warka sheegayo, waxa la odhan jiray war muhiim ah ayaa jira, mar haddii Cawke sheegayo warka. Waxa laga yaabaa, in aanuu warkuba muhiim ahayn, waxaase uu soo jiidan jiray dhegaha dadka oo dhan. Waxa uu adeegsan jiray erayo, uu u xulay, isagoo ku iidaamaya codkarnimo. Qaabka uu warka u sheegi jiray, warka uu sheegayo waxa uu dhegahaaga u geli jiray, si yaab leh oo aad fahmayso erayga uu ka bilaabay iyo ka uu ku dhammeeyey.\nBarnaamijkii Imaqashii i madadaali: Barnaamijkan, haddaanan qaldanayn, inta badan waxa la sii dayn jiray shanta galabnimo. Waxa la sugi jiray inta barnaamijkaasi ka soo gelayo, oo reerka haysta Reedhyaw, ayaa loo soo dhawaan jiray. Dadku Reedhyawga ma wada haysan, laakiin dad badan waxa caawin jiray Meheradaha oo dallici jiray barnaamijkaas, gaar ahaan Makhaayadaha oo lagu soo ururi jiray. barnaamijkaasi wuu ka dad-badnaan jiray BBC-da sidii berigii danbe loogu soo ururi jiray. Inta ku garaadsatay barnaamijkaas iyo intii markaaba garaadka lahayd waxa ay ku xasuusan yihiin oo ku suntan Imaqashii i Madadaali Axmed Xasan Cawke (Cawkeyare).\n3. Dagaalkii 1977: Dagaalkii inna dhexmaray Itoobiya, waxa uu ahaa weriye, codkiisu uu ka xoog badnaa madaafiicdii la isku ridayey. Waxa aan xusuustaa erayo u gaar ahaa Cawke. Taliska nacabka ah, taliska Naxashka saaran, taliska tiisii dhammaatay. Laga yaabaa erayadan in weriyeyaal kale bilaabeen, waxaanse qiyaasayaa in codka Cawke ay ku ahaayeen kuwo u dhigma gantaallo, lagu ridayey cadawgii berigaas. Warka ka sokow, faallada oo gebi ahaan ku saabsanaan jirtay dagaalladaas 1977-1978kii waxa inta ugu xiisaha badan ee loo dhegtaago akhriyi jiray ama soo diyaarin jiray Axmed Xasan Cawke.\nCiyaaraha: marka kubbada cagta lagu ciyaarayo garoomada ayuu Cawke si toos ah u soo tebin jiray, waxa uu caan ku ahaa in uu kiciyo dareenkaaga xiisaha kubbadda. Waxa uu abuuri jiray hab aad u fahamto kolba halka kubbadu marayso. Waxa uu si fudud u qaybi jiray ciyaartoyga magacyadooda, isagoo marmarka qaar ku dari jiray qaylo iyo sawaxan ku sii xiise geliya—-xataa haddaanaad labada kooxood ee cayaaraya midna taageersanayn, dhegaysiga Cawke iyo tebintiisa ayaa ku gelin jiray dhegtaag iyo yaa goolkaa dhaliyey.\nAfartaa qodob ee aan tilmaamay, maaha sagaashanaadkii ee waa siddeetamaadkii horraantoodii iyo wixii ka horreeyey. Waxa aynu odhan karnaa bilawgii todobaatanaadkii ilaa bilawgii siddeetamaadkii ayaa magacan, Cawke uu cirka sare gaadhay. Maaha intii uu BBC-da joogay, mana aha intii uu Universal iyo Tv-yadan casriga ah ka ahaa weriyaha. Xilliga lagu astaynayaa Cawke, maaha maanta oo uu ahaa 72 jir, waa xilli hore, waa mar uu da’yaraa, oo loogu yeedhi jiray Cawkeyare. Ilaahay ha u naxariisto, aamiin, dhammaan qoyskii, qaraabadii, asxaabtii iyo bulshada soomaalida oo dhan meel kasta oo ay joogaanba, samir iyo iimaan. Ilaahay jannadii Fardawsa ha ka waraabiyo aamiin.\nSayid-Axmed M. Yuusuf (Dhegey)


Mareykanka oo weerar ku beegsaday Al Shabaab – Mareeg.com somalia, World News and Opinion.\nMareykanka oo weerar ku beegsaday Al Shabaab\nWar qoraal ah oo kasoo baxay Taliska Ciidamada Mareykanka ee Qaarada Afrika ee loo yaqaano (Africom) ayaa lagu faah faahiyey duqeyn dhinaca cirka ah oo uu Mareykanka ka fuliyey deegaano ka tirsan Gobolka Shabeellaha Hoose.\nQoraalka Africom ayaa lagu sheegay in Ciidamada Mareykanka oo kaashanaya Saaxiibadooda Soomaaliya ay 5-tii Bishaan duqeyn dhinaca cirka ah ka fuliyeen deegaanka Tooratoorow oo ka tirsan gobolka Shabeellaha Hoose,isla markaana ay la beegsadeen saldhigyo ay lahaayeen Shabaab.\n“Duqeyntaas dhinaca cirka ah waa mid aan ku taageereeyno dowladda Soomaaliya,si ay ula dagaalanto Al-Shabaab,isla markaana ay u wiiqanto awoodooda,waxaana ku dilnay saddex ka tirsan dagaalamayaasha Al-Shabaab ayuu yiri Agaasimaha dhinaca Ammaanka u qaabilsan Afrikom Qaarada Afrika Maj. Gen. Gregg Olson.\nMaamulka Hir-Shabeelle oo ka hadlay Dagaalkii duleedka Balcad\nUS air raid kills 3 Al Shabaab in Somalia


Sababaha Fashilaadda Ganacsiyada.WQ.Yaasiin Cabdullaahi Faash – Idil News\nSababaha Fashilaadda Ganacsiyada.WQ.Yaasiin Cabdullaahi Faash\nSababaha Fashilaadda Ganacsiyada\nMaxaa Sababa Fashilaadda Ganacsiyada?\nMid ka mid ah waxyaabaha sideedaba ay adagtahay in la garto waa weyddiinta ah: Maxaa sababa fashilaadda ganacsiyada? Su’aal weeye maskaxda daalinaysa. Haddii maammulayaasha ganacsiyadu ka warqabi lahaayeen in khalad ay sameeyaan, waxaa laga yaabi lahaa dhibaatada in xal ay u raadin lahaayeen. Badi maammulayaashu, xitaa haddii ay dhibaato jirto waa dafiraan, ama waxay ku andacoodaan in ayan ka warqabinnin. Waxay ahayd xogogaal in ay ganacsiyadooda u noqdaan. Haddii ayan maammulayaasha ahayn, waa ayo cidda xogogaalka u noqonaysa?\nMacaamiisha ayaa marar badan ka xogogaalsan maammulayaasha cilladaha (weakness) ganacsiga ku jira. Kolkay fashilmaan waxay maammulayaashu eedeeyaan awoodo kale sida: bangiyada, xukuumadda, saamileyda, iwm, halkay ahayd in mas’uuliyadda fashilka iyagu qaataan.\nHaa, waa jiri kartaa in mararka qaarkood maammulayaashu ayan eed lahayn, hayeeshee, inta badan maammulayaasha ayaa eedaha qaadanaya.\nSababaha Hoose Ayaa Fashilaadaha Ganacsiyada keena\nWaxaa ka mid ah, ka ganacsiga badeecad la mid ah tan ay ka ganacsadaan shirkadaha waaweyn. Waayo waxay awoodaan in alaabo badan ku soo iibsadaan ama ku soo saaraan qiimo jaban, ka gadaale siiyaan qiimo jaban, sidaas suuqa uga baxaan shirkadaha yaryar iyo kuwa daciifka ah (economies of scale).\nKelitalisnimo, maammulayaasha oo xukun adag, waxay faraggeliyaan shaqaalaha, uma damqadaan shaqaalaha, iyo waxay cayriyaan shaqaalaha ugu fiican, haddii khaladyadooda loo sheego. In badan waa qirtaan khaladyadooda, hase ahaatee waxa badan inta aan cashar ka barannin oo waddooyinka khaldan ku sii socda.\nGanacsiga oo xad-dhaaf loo ballaariyo, u wareegidda suuq kale faa’iidadu yar tahay, deyntu badan tahay, iwm. Waa sababaha ugu muhiimsan, ka gadaale in ganacsiyadu fashilmaan.\nWaa adagtahay in ganacsiga isha lagu hayo, haddii laga warhayn waxa socda. Nidaam hantidhawr (accounting system) ayaa ganacsiyada haga sida darawalku gaariga u hago. Haddii aanu jirin nidaam hantidhawr iyo aqoontii xisaabta, ayaa la mid ah sidii rakaab gaari saaran darawalkuna indha la’yahay.\nInta badan maammulayaashu ma tixgeliyaan in nidaam hantidhawr ganacsigu yeesho oo ku dhisan aqoon iyo cilmi, si halka wax-marayaan ula socdaan (xaaladda ganacsiga) tusaale; ma faa’iido ayaa la sameeyey, mise khasaare? Weyddiintan warcelinteeda goorta la helo baa tallaabo macquul ah la qaado oo ku aaddan natiijooyinka arrimahaas, iyadoo caqliga iyo lataliyayaal la kaashanayo “war la helyaa talo la hel“ (maahmaahda Soomaalida sheegeyso).\nDhaqaalaha oo dabeecaddiisu tahay in uu leeyahay marxalado kala dudduwan oo xilli waa koboc, xilli waa hoos-u-dhac, waa suurtaggal in dhacdooyin fool xun dhacaan sida, shaqaale iyo macaamiillo muhim ah in ay tagaan, in shirkado cusub suuqa ku soo biiraan, dacwad ganacsiga ka dhan ah soo baxdo, isku soo duub oo dhammaan arrimahan ayaa culays ku noqda dakhliga ganacsiyada lahaanshaha gaar ahaaneed iyo tan qarameedba.\nWaddanka Isutagga Imaaraadka Carabta iyo waddammada kale ee khaliijka ma lahan mashaariic waaweyn oo horumarineed, sida waagii hore ahayd. Waxaa hoos-u-dhacay sicirka saliidda ay dhoofiyaan iyo dakhligii ka soo geli jiray. Waxaa intaa dheer culays dhaqaale oo imminka ka soo wajahay xagga hawlgallada ciidan ee dibedda.\nWax-soo-saarka saliidda waxay dhantahay boqolkiiba konton (50%), wadar wax-soo-saarka guud ee waddammada khaliijka. Alaabta ay waddammadaas dibedda u dhoofiyaan waxay dhantahay boqolkiiba sagaashan (90%).\nWaddammada sida ba’an dakhliga saliidda ugu tiirsan waxa kow ka ah dalka Kuweeyd. Kaalinta labaad waxaa gelaya boqortooyada Sacuudiga, sadexaad Liibiya, in kastoo dhoofinta saliida Liibiya joogsatay, xasaradaha jira awgeed, kaddib dilkii naxdinta lahaa ee hoggaamiyihii caanka ahaa, Eebbe haw naxariistee, Gaashaanle Sare Mucammar Qaddaafi.\nWaa dhif iyo naadir in maammulayaashu ay qirtaan kartidooda maammul in ay hooseeyso. Haseyeeshee, xaqiiqda waxa weeye in ayan suurtaggal ahayn in dhammaantood kartidooda maammul wanaagsan tahay. Wanaagga ay goobtaada ganacsi kaga duwan tahay goobaha kale oo laysu wada tilmaamo (referral) iyo qorshe suuq-geeyn oo fiican waxay gundhig u noqdaan guusha ganacsigaaga ama guud ahaan ganacsiyada.\nKharash badan oo baxaya, tusaale, sida kiro qaali ah, shaqaale mushahaar badan iyo agabka wax-soo-saarka oo qaali ah, waxay curyaamiyaan ganacsiyada. Haddaba, ganacsigii ku dadaala in uu mar walba kharashyada yareeyo ayaa haysta fursadda guusha. Tusaale, haddii mulkiilaha ganacsi cusubi soo gato gaari nooca raaxada ah, waxaa xikmad ah in kharashka gaariga ku soo iibsanayo, taa beddelkeed uu geliyo horumarinta ganacsigiisa. Waxa habboon in shaqaale badan la qaadannin, ugu yaraan marxaladda koowaad ee ganacsiyadu cusub yihiin, maxaa yeeley wali ma jiro dakhli badan oo kharashyada baxaya dabooli kara.\nMaammul isku dhexyaacsan, sida jiritaan la’aanta meel diiradda la saarto, aragti fog, qorsheeyn iyo wax allaale iyo wixii lagu tilmaami karo maammul wanaag (good management), haddii ayan jirin arrimahaas musiibo ayaa dhacaysa.\nMaqnaanshaha qorshe dhaxalgal ah, arrimaha sharciddarrada ah sida musuqmaasuqa, beddelidda shaqaalaha kartida iyo aqoonta leh, la keeno kuwo ka indha xidhan xirfadda kolkaa looga baahan yahay, khilaafka ku saleeysan looltanka awoodda ama waxa afka qalaad loo yaqaan “power struggle”, ayaa ganacsiyada gaarka loo leeyahay, ururrada kala dudduwan iyo hay’adaha dawladda, iwm, u horseeda fashil iyo dib-u-dhac.\nIsbeddelka sayladaha,waxa isbeddel ku dhacaa badeecado badan, taa oo sababtay horumarka farsamada tiknoloojiyada casriga ah ee la gaaray tusaale, telefishannada midabka lahayn imminka lama iibsado, waxa la gataa kuwa dambe ee midabka leh. Telefoonnada loo yaqaan “ismaarfoon” waxay noqdeen aalad ku shaqeeysa koronto tan ugu iibsiga badan taariikhda.\nShirkado aan sameeyn telefoonnada ismaarfoonka ah ayaa noqday kuwa ugu faa’iido sameeysiga badan adduunka sida shirkada iswiidishka ah “finger print cards”, waxay soo saartaa mashiinka faraha sawira. Shirkaddan ayaa sidoo kale soo saarta iskaanka telefoonnada ismaarfoonka.\nWaxaa isbeddela baahida iyo dalabyada dadka macaamiisha ah. Waxaa suuqa ku soo biira shirkado waaweyn oo haysta awood ballaaran oo maaliyaad ah iyo kharash badan oo ay geliyaan xayeeysiiskooda “wixii cusub caalamka ayaa jecel” (maah-maah Soomaaliyeed).\nGebagebadii, sida nolosha caadiga ahi dhacda, haddii saaxiibbadaada ama qaraabadaada aad dembi ka gasho waa ku cafin karaan, balse ganacsigu wax ma cafiyo, wax kasta waxay ku xiranyihiin shayga badeecadda ah ee aad iibgeeyneeyso. Haddii dadka macaamiisha ah aadan ka dhaadhicin in shaygaas faa’iido iyo dan ugu jirto oo aysan jeclaan, kolkaa shaqaaluhu waa joojinayaan in ay shaqeeyaan iyo sidoo kale dadka macaamiisha ahi iyana waa joojinayaan in wax iibsadaan – taa ayaa sababta fashilaadda ganacsiyada.\nKassel, Germany, 26.06.2017


go'aanno ka soo baxay dowladda Somalia - BBC News Somali\ngo'aanno ka soo baxay dowladda Somalia\n11 Juunyo 2011\nImage caption Ra'iisal wasaare Maxamed Cabdullaahi\nShir ay golaha dowladda kumeelgaarka maanta ku yeesheen magaalada Muqdisho, uuna guddoominayay ra'iisal wasaare, Maxamed Cabdullaahi Maxamed, ayaa waxaa uu uga warramay wada hadalladii dhowaan lagu qabtay magaalada Kampala, dilkii wasiirkii arrimaha gudaha iyo ammniga qaranka, Cabdishakuur Sheekh Xasan, iyo muddaharaadyadii maalmahan ka dhacayay meelo ka mid ah dalka gudihiisa iyo dibaddaba, kuwaas oo lagu taageerayay ra'iisal wasaaraha iyo xukuumaddiisa.\nKaddibna goluhu waxay ka doodeen qodobbada heshiiskii Kampala, waxana go'aamiyeen arrimahan:\nIn heshiiska Kampala u baahan yahay in la horgeeyo baarlamaanka, lana waafajiyo axdiga kumeelgaarka ah iyo shuruucda dalka. Iscasilaadda ra'iisal wasaaraha iyo xukuumaddiisa iyo hirgelinta qodobbada kale ee heshiiska Kampala waxay ku dhaqan geli karaan oggolaanshaha baarlamaanka Soomaaliya. Golaha wasiirraduna waxay diyaar u yihiin inay aqbalaan go'aanka baarlamaanka.\nGolaha wasiirradu waxay weli u arkaan in danta dalka iyo dadka ay ku jirto in muddo sanad ah dib loo dhigo doorashada madaxda qaranka, si ay hawlaha qabyada ah loo dhammaystiro. Waxay kaloo muujiyeen inay diyaar u yihiin in ay si buuxda ula shaqeeyaan hay'adaha dastuurig ah ee dalka.


Kenya oo markale dalbatay in dib loo dhigo dacwadda badda ee kala dhaxeysa Soomaliya - Awdinle Online\nKenya oo markale dalbatay in dib loo dhigo dacwadda badda ee kala dhaxeysa Soomaliya\nDowladda Kenya ayaa Maxkamadda caalamiga ah ICJ ka dalbatay in dib loo dhigo kiiska Badda ee kala dhaxeeya Soomaaliya markii 4aad sida uu daabacay wargaysa Nation ee ka soo baxa Nairobi.\nDowladda Kenya ayaa qoratay codsi ay ku dooneyso in arrinka Kiiska dib loo dhigo markii 4aad oo ay iyada dalbaneyso taas oo markan ku soo aaadday iyada oo ay Maxkamadda gashay Isbeddel dhinaca hoggaanka ah.\nXukumadda Nairobi ayaa ku doodaysa in uu ka maqanyahay Dhul dhinaca Berriga ah islamarkaana ay marka hore dooneyso in dhulkaas la xalliyo halka uu ku maqanyahay,sidaas darteedna dib loogu dhigo dhegeysiga dacwadda Soomaaliya kala dhaxeysa.\nKhariirad ay soo bandhigtay Kenya ayey ku sheegtay in dhinaca Berriga uu dhul kaga maqanyahay gudaha Soomaaliya islamarkaana ay marka hore arrintaas xalliyaan iyada iyo Soomaaliya.\nDhegeysiga Maxkamadda ICJ ee kiiska labada dal ayaa loo ballansanyahay 15ka Bisha March 2021 iyada oo hoggaankii Maxkamadda ee Soomaaliga ahaa lagu beddelay Haweeney Mareykan ah hayeshee C/Qawi Axmed Yuusuf waxaa uu wali ka tirsanyahay 9ka Garsoore ee Maxkamadda.\nDowladda Soomaaliya oo horay loogu eedeeyay in ay gaabisay dadaalkii loo baahnaa si hoos loogu dhigo dalabka Kenya ee ah sheegashada Bada Soomaaliya, ayaan wali ka hadlin waxaana la ogayn go’aanka ay maxkamada Caalamiga ah ee ICJ ka qaada doonta dalabka Kenya.\nPrevious articleDilal ka dhacay Magaalada Kismaayo & Maamulka Jubbaland oo ka hadlay\nNext articleCiidamada Puntland oo howlgal culus fuliyay


Ogaden News Agency (ONA) – Shirkii Jaaliyada S.ogadenia ee Riyaad oo Maanta qabsoomay.\nShirkii Jaaliyada S.ogadenia ee Riyaad oo Maanta qabsoomay.\nPosted by Dulmane\t/ January 26, 2018\nMaanta oo Jumce ahayd taariikhduna ay kubeegnayd 26/1/18 waxaa magaalada Riyaad ee caasimada wadanka Sucuudiga ku qabsoomay shirkii caadiga ahaa ee Jaaliyada Soomaalida Ogadenia ee magaalada Riyad iyo deegaanada kuxeeran.\nUgu horaynba shirka ayaa sidii caadada ahayd lagu furay aayado kamid ah qur’aanka kariimka ah iyo wacdi diini ah, waxaana soo jeediyay Sheekh Cidood oo kamid ah culimada Jaaliyada Soomaalida Ogadenia ee Sucuudiga.\nIntaas kadib waxaa kulanka khudbad dheer oo dhinacyo badan taabanaysay kasoo jeediyay gudoomiyaha Jaaliyada Riyaad Halgame Qorane Maxamed Tarabi, wuxuuna gudoomiyuhu xubnaha siiyay warbixin qiimo badan.\nSidoo kale waxaa lagu soo dhaweeyay xidhiidhiyaha Jaaliyada Sucuudiga Mudane Gaaxnuug, wuxuuna halgame Gaaxnuug xubnaha siiyay xogo muhiim ah oo kusaabsan isbadalada geeska Africa, iyo waliba marxalada uu halganku marayo.\nSidoo kale waxaa kulanka kahadlay xubno badan oo kaadir ah waxayna dhamaantood hoosta kaxariiqeen in uu halganka Ogadenia lagu xoraynayo gaadhay guulo waawayn isla markaana loobaahan yahay in lasii dardar galiyo.\nGabagabadii kulanka ayaa kusoo dhamaaday jawi dagan waxaana lagu balamay in lasii hormariyo howlaha halganka ee wadankan kajira.


Saldhigyo Ay Baneeyeen Ciidanka Dowladda Oo AlShabaab La Wareegtay - Awdinle Online\nSaldhigyo Ay Baneeyeen Ciidanka Dowladda Oo AlShabaab La Wareegtay\nDeegaano hoostaga degmada Balcad ee Gobolka Shabeellaha Dhexe Wararka laga helayo ayaa waxaa ay sheegayaan in Ciidamo ka tirsan millateriga Soomaaliya ay isaga baxeen Xarumo ay ku lahaayeen Ceelka geeloow iyo Raaxooy oo ku dhow deegaanka Qalimow.\nAl-Shabaab oo ku sugnaa meel aan ka fogeen deegaanka Qalimow ayaa waxaa ay sheegteen inay la wareegeen Saldhigyadii ay baneeyeen Ciidamada Dowladda ee Ceelka geeloow iyo Raaxooy.\nIlaa iyo lama oga sababaha ay ciidamada dowladda u baneeyeen deegaannada Ceelka geeloow iyo Raaxooy,ciidamadaas oo sugayay amniga wadada u dhaxeysa Magaalooyinka Jowhar iyo Balcad oo dhowr jeer weeraro kala duwan ay ka dhaceen.\nDeegaanka Qalimow oo 30km dhinaca Waqooyi ka xiga degmada Balcad ayaa ku yaalla bartamaha wadada xiriirisa Magaalooyinka Jowhar iyo Balcad,waxaana la sheegay in Ciidamadii ku sugnaa Aaga degaankaasi ay isaga baxeen.\nSaraakiisha taliska qeybta 27aad ee Ciidamada xoogga dalka weli kama hadlin sababta ay Ciidamada saldhigyadaasi u baneeyeen, iyada oo saldhigyo kale ay ku yaalaan degaannada kale sida Gololeey.\nWaddada isku xirta Jowhar iyo Balcad ayaa u go’an amni darro darteed,waxaa ku badan weerarrada tooska ah iyo Miinooyinka,waxaana dhamaan xubnaha dowlad Goboleedka Hirshabeelle ku tagaan Jowhar diyaarad kaliya.\nMadaxweynaha Maamulka Hirshabeelle Maxamed Cabdi Waare ayaa horay u sheegay in Al-shabaabka looga adkaaday Gobolka shabeellaha hoose ay u wareegeen Gobollada Hiiraan iyo Shabeelllaha dhexe islamarkaana dhib badan ku hayaan dadka Maamulka Hirshabeelle.\nDowladda Federaalka ah iyo Howlgalka AMISOM ayuu ka codsaday in ay ka gacan siiyaan dagaalka ka dhanka ah AL-shabaab.\nPrevious articleDagaal gobalka bakool ku dhemarey Ciidanka Dowlada Iyo Al shabaab\nNext articleGeneral Muhoozi of UPDF sends a strong warning to Foreign and Internal enemies of Uganda


HomeWararka CiyaarahaParis Saint-Germain oo ah kooxda ugu cad cad Saxiixa Cristiano Ronaldo.\nApril 12, 2022 Wararka Ciyaaraha, Horyaalka France, Horyaalka Ingiriiska, Suuqa kala iibsiga 0\nParis Saint-Germain ayaa lagu soo waramayaa inay ku soo baxday inay tahay kooxda ugu cadcad saxiixa weeraryahanka Manchester United Cristiano Ronaldo xagaagan.\n37-sano jirkaan ayaa diiwaan gashtay 18 gool iyo seddex caawin 33 kulan oo uu saftay isagoo xiran maaliyadda Man United xilli ciyaareedkan, waxaana qandaraaskiisa Old Trafford uu ka harsan yahay 18 bilood oo kale oo uu ku sii jiri karo sanad dheeri ah.\nSi kastaba ha ahaatee, madaxda Red Devils ayaa la filayaa inay doonayaan inay ka takhalusaan Ronaldo xagaagan ka dib markii xiddiga shanta jeer ku guuleystay Ballon d’Or la arkay isagoo gacantiisa ku tuuray taageereyaashii guuldarada ka soo gaartay Everton.\nSida laga soo xigtay El Nacional – via Goal – PSG ayaa hadda ku jirta kursiga si ay ula soo saxiixato Ronaldo, kaasoo laga yaabo inay ku soo jiidato Paris haddii tababarihii hore ee Real Madrid Zinedine Zidane uu kala wareego Mauricio Pochettino .\nWarbixinta ayaa intaa ku dartay in ciyaaryahanka heerka caalami ee dalka Portugal uu markii hore u furnaa inuu si cajiib ah ugu dhaqaaqo Barcelona , laakiin ma doonayo inuu la shaqeeyo Xavi , sidaas darteed uu isbedel ku sameeyay inuu u wareego Camp Nou.\nRonaldo ayaa loo malaynayaa inuu ka fogaanayo ciqaabta Man United ka dib dhacdooyinkii ku saabsanaa telefoonka taageeraha ee Goodison Park, kaasoo uu tan iyo markaas raaligelin ka bixiyay.


Madaxweynaha dalka Gambia Yahya Jammeh oo diiday in uu xilka ka dego - Puntland Mirror Believable Media Website\nHomeWorldMadaxweynaha dalka Gambia Yahya Jammeh oo diiday in uu xilka ka dego\nDecember 21, 2016 Abdirahman Abdullahi Sheikh World 0\nMadaxweynaha dalka Gambia Yahya Jammeh. [Sawirka: Reuters]\nBanjul-(Puntland Mirror) Madaxweynaha dalka Gambia Yahya Jammeh ayaa ku adkaystay in uusan xilka la degi doonin inkastoo laga adkaaday doorashadii madaxweynaha ee dhacday kowdii bishaan December, iyadoo hoggaamiyaasha dalalka urur goboleedka Galbeedka Afrika iyo wadamada Reer Galbeedka u jeediyeen in uu si nabad ah xilka ku wareejiyo.\nYahya Jammeh ayaa markii hore qirtay in doorashada looga adkaaday kadib khudbad uu taleefishinka dowladda ka sii daayay, laakiin asbuuc kadib ayuu qaadacay natiijada doorashada, isaga oo dalbaday doorasho cusub.\nAsbuucii lasoo dhaafay, ciidamada Gambia ayaa la wareegay xafiiska Guddiga Doorashooyinka ee dalkaas oo kuyaala caasimada Banjul, waxayna ku amreen guddoomiyaha in uu isaga tago halkaas.\nJammeh ayaa sidoo kale cambaareeyay hoggaamiyaasha urur goboleedka ECOWAS isaga oo ku tilmaamay faragelin arrimaha Gambia.\nMadaxweynaha ku guuleystay doorashada Adama Barrow ayaa sheegay in uu diyaar u yahay inuu xafiiska la wareego marka 18-ka bisha soo socota ee sanadka cusub uu dhammaado wakhtiga Jammeh.\nAsbuucii lasoo dhaafay, ECOWAS ayaa u sheegtay Jammeh in uu xilka ka dego marka wakhtigiisu dhammaado bil kadib, waxayna wacad ku mareen in ay qaadi doonaan tilaabo walba oo muhiim ah si loogu khasbo natiijada doorashada.\nJammeh, oo xukunka ku qabsaday afgembi milatari sanadkii 1994-tii, isaga oo jirey 22-sanno, ayaa afar doorasho oo hore guuleystay.


Arjantiina - Gpedia, Your Encyclopedia\n"Astaanta Qaranka Arjantiina"\nCaasimada Buenos Aires\n- Taakiikh 9 Julaay, 1816\n- Total 2,766,890 km2 km²\n- 2017 qiyaas 44,044,811\n- Total $0.685 billion \n- Per capita $12,550\nArgentina (Sannadkan wuxuu maqlaa codkani; Spanish: [aɾxentina]), si rasmi ah dalka Argentine [A] (Isbaanish: República Argentina), waa Jamhuuriyadda Federaalka ee inta badan ku taal qaybta koonfureed ee Koonfurta Ameerika. Wadaagidda qadarka Koonfureed ee Chile ee galbeedka, waddanka ayaa sidoo kale xuduud u leh Bolivia iyo Paraguay dhanka woqooyiga, Brazil oo waqooyi-bari, Uruguay iyo Koonfur Atlantic oo ku yaal bariga, iyo Khadka Dhexe ee Drake ee koonfurta. Argentina waxaa ku yaala wadanka sideedaad ee ugu weyn adduunka, kan labaad ee ugu weyn Latin America, iyo kan ugu weyn ee Isbaanishka ku hadla. Buenos Aires, oo ah caasimada federaalka ah ee dalka (Isbaanishaan: Capital Federal) sida uu go'aamiyey Congresska . Gobolada iyo caasimadu waxay leeyihiin dastuur u gaar ah, laakiin waxay ku jiraan nidaam federaali ah. Argentina waxay sheegataa madax banaanida qayb ka mid ah Antarctica, Falkland Islands (Isbaanish: Islas Malvinas), iyo Koonfurta Georgia iyo Koonfurta Sandwich Islands.\nJoogista ugu horreysa ee bini'aadamka ee taariikhda Argentina ee taariikhda casriga ah waxay dib ugu noqotaa muddada Paleolithic.  Waddanku wuxuu leeyahay xididdadiisa kuxirta Isbaanishka ee gobolka ee qarnigii 16aad.  Argentina waxay noqotay mid ku guulaysatay gobolka Viceroyalty ee Río de la Plata,  Spanish-ka dibad-baxa dibada ee lagu aasaasay 1776-kii. Baaqa iyo dagaalka xornimada (1810-1818) waxaa soo raacay dagaal sokeeye oo soconayey ilaa 1861, taas oo ku dhamaatay dib-u-habeynta dalka sida federaalka ah ee gobollada Buenos Aires oo ah caasimadeeda. Waddanku wuxuu intaas ku daray in nabadgelyo iyo xasilooni darro, iyada oo mowjado waawayn oo ka mid ah soogalootiga yurubiyaanka ah ay si xooggan dib-u-habaynayaan aragtida dhaqameed iyo bulsho. Kororka ku soo kordhay barwaaqada ayaa keentay in Argentina ay noqoto dalka 7aad ee ugu faqiirsan adduunka tan iyo qarnigii 20-aad  \nTemplate:Country data Buenos Aires\nTemplate:Country data Córdoba Córdoba\nTemplate:Country data Santa Fe Rosario\nTemplate:Country data Mendoza Mendoza\nTemplate:Country data Tucumán Tucumán\nTemplate:Country data Buenos Aires Province La Plata\nTemplate:Country data Buenos Aires Province Mar del Plata\nTemplate:Country data Salta Salta\nTemplate:Country data Chaco Resistencia\nTemplate:Country data Santiago del Estero Santiago del Estero\nArjantiina ama jamhuuriyadda Arjantiina (Isbanish República Argentina. Waa wadan ku yaalo qaarada Koonfur ameerika.\nWaxaa laga keenay "https://so.wikipedia.org/w/index.php?title=Arjantiina&oldid=182231"


Mayday, Mayday dhammaan Senatarrada Maraykanka iyo Wakiilada Hawaii waxay u direen Ciidanka Badda\nBogga ugu weyn » Maqaallada Wararkii Ugu Dambeeyay » Jebinta Wararka Caalamka » Wararka Mareykanka » Mayday, Mayday dhammaan Senatarrada Maraykanka iyo Wakiilada Hawaii waxay u direen Ciidanka Badda\nWararka Dowladda • Wararka Jabinta Hawaii • News • Wararka Mareykanka\nKa dib markii 1,618 gallon oo shidaal jet JP-5 ah laga sii daayay dhuumaha gudaha Red Hill Shidaalka Kaydinta Shidaalka ee Oahu, Hawaii 6-dii Maajo, Ciidanka Badda ayaa markii hore u sheegay dadweynaha in aan wax shidaal ah lagu sii dayn deegaanka. Tani run may ahayn markii ay Ciidanka Badda ogaadeen inta uu le'eg yahay daadadku.\nIyadoo hoggaamiyeyaasha dunidu ay ku kulmayaan Glasgow, UK COP26 si ay uga wada hadlaan deegaanka iyo isbedelka cimilada, masiibada socota ee dalxiiska ku tiirsan ee Hawaii ayaa soo baxaysa oo noqonaysa arrin qaran oo weyn.\nBishii Jannaayo ee sanadkan, saraakiisha ciidamada badda waxay haysteen caddaymo ku filan oo lagu xaqiijinayo in dhuumaha ku xidhan nidaamka Kaydinta Shidaalka ee Red Hill ay shidaal ku daadanayso Pearl Harbor oo u dhow Hotel Pier. Si kastaba ha ahaatee, Waaxda Caafimaadka lama wargelin ilaa May, sida ku cad warqad DOH ah.\nTani waxay isu beddeshaa khatar weyn oo deegaanka Hawaii.\nShalay dhammaan 4-ta wakiil ee Mareykanka ah iyo Senatorada Gobolka Hawaii waxay warqadan u qoreen Waaxda Badda.\nKani waa qoraalkii asalka ahaa ee warqadda:\nMudane Carlos Del Toro\n1000 Ciidanka Badda Pentagon\nXoghaye Del Toro,\nWaxaan wax ku qornaa walaacyada sii kordhaya ee ku saabsan badbaadada hawlaha shidaalka ee Ciidanka Badda ee Hawaii. Waxaan si gaar ah uga walaacsanahay warbixinnada ku saabsan shidaal ka daatay agagaarka Hotel Pier ee Saldhigga Wadajirka ah ee Pearl Harbor-Hickam (JBPHH) kaasoo dhacay Maarso 2020 iyo eedeymaha ah in Ciidanka Badda aysan si habboon uga soo bixin isha iyo miisaanka qulqulka shidaalka ee maamulayaasha gobolka, saraakiisha federaalka, iyo dadweynaha — oo ay ku jiraan xafiisyadeenna.\nCiidanka badda waxay sameeyeen ballan-qaad ah in ay ka qaybgalaan dadka Hawaii iyada oo loo marayo hoolalka magaalada iyo guddiyada xaafadaha, si ay u sheegaan maamulayaasha gobolka iyo saraakiisha, iyo in la ilaaliyo khadadka isgaarsiinta ee u furan wafdiga Koongareeska Hawaii ee ku saabsan waxa ay Ciidanka Badda sameynayaan si ay u sii ahaadaan maamulayaasha wanaagsan ee deegaanka. . Taasi waa sababta aan uga niyad jabnay in aan markii hore ka ogaanno shidaalka Hotel Pier ee saxafada halkii aan si toos ah uga maqli lahayn hoggaanka Navy.\nGo'aanka ciidamada badda ee ah in aan si cad loo aqoonsan huteelka Pier shidaalka oo uu sharaxo waxa uu samaynayo si looga hortago in mustaqbalka uu dhaco waa mid aan waafaqsanayn ballanqaadkii xoghayayaashii hore ee ciidamada badda ay u sameeyeen dadka Hawaii si ay u noqdaan kuwo hufan dhammaan arrimaha saameyn kara deegaankeena. kheyraadka. Intaa waxaa dheer, waxay daba socotaa shidaal 6-dii May ku daatay Xarunta Kaydka Shidaalka ee Red Hill, taas oo markii hore Ciidanka Badda ay u sheegeen dadweynaha in aan wax shidaal ah lagu sii dayn deegaanka, bayaan aan ogaanay in aan sax ahayn markii ay ciidamadu ogaadeen heerka buuxa ee shidaalka. daatay. Dhacdooyinkan u dambeeyay, oo ay ku jiraan qaabka ay uga jawaabeen ciidamada badda iyo hufnaan la'aanta shacabka, ayaa keenaya su'aalo ku saabsan halista ay ciidamada badda ku qaadaan mas'uuliyadda ka saaran inay si cad ula xiriiraan dadweynaha arrimaha khuseeya caafimaadka iyo badbaadada. Dadka Hawai waxay si fiican uga mudan yihiin Ciidanka Badda.\nSida ay la xiriirto dhacdadii Hotel Pier, waxaan haynaa walaacyo gaar ah oo su'aal gelinaya sida Ciidanka Badda ay u shaqeeyaan oo ay u kormeeraan howlahooda shidaal ee Hawaii. Waxaan codsanaynaa jawaabo waafi ah oo ku habboon su'aalahan soo socda:\n1) Nidaam noocee ah ayay saraakiisha ciidamada badda u isticmaaleen si ay u ogaadaan halka uu ka yimid iyo baaxadda Hotel Pier ee daadsan, habraacyadaasi miyay raaceen ilaalinta ciidamada badda iyo heerarka tijaabinta ee ay u dejiyeen si ay u wanaajiyaan badqabka hawlahooda shidaal si ay uga jawaabaan daadinta kale?\n2) Ciidanka Badu miyay u hogaansameen dhamaan shuruudaha ka warbixinta siidaynta shidaalka ee la xidhiidha dhacdadan oo ma siiyeen macluumaad wakhtiyaysan xeeriyayaasha gobolka, oo ay ku jiraan macluumaadka laga yaabo inay khusayso sarkaalka dhagaysiga ogolaanshaha hawlgalinta Hill Hill?\n3) Waa imisa tirada guud ee shidaalka lagu sii daayay Hotel Pier, maxayse ciidamada badda ka sameeyeen si ay u nadiifiyaan oo ay u hagaajiyaan aagga uu saameeyay?\n4) Waa maxay caddaynta, haddii ay jirto, ma jiraan in saraakiisha Navy ay qariyeen macluumaadka ku saabsan daadinta Hotel Pier taas oo noqon lahayd wax ku saabsan tixgelinta Waaxda Caafimaadka ee Hawaii si loo cusbooneysiiyo oggolaanshaha hawlgalka Red Hill?\n5) Waa maxay tallaabooyinka daba-galka ah ee ay Ciidanka Badu samaynayaan si ay u aqoonsadaan meelaha kale ee ka iman kara fashilka hawlahooda shidaalka, oo ay ku jiraan hababka dhuumaha ee JBPHH ama agagaarka, taas oo keeni karta daadinta shidaalka khatarta ah? iyo\n6) Ka warran, haddii ay jiraan, xidhiidhka dhuumaha Hudheelka Pier uu la leeyahay Xarunta Kaydinta Shidaalka ee Red Hill iyo saamaynta ay tani ku yeelan karto qorshaha horumarinta xarunta ee hadda jira, oo ay ku jiraan kuwa looga baahan yahay maamulayaasha gobolka iyo federaalka?\nCiidanka badda waa in ay sii wadaan hagaajinta maamulka iyo kormeerka hawlahooda, oo ay siiyaan macluumaadka saxda ah ee waqtiga iyo maamulka gobolka iyo federaalka si loo hubiyo in hawlaheeda shidaalku aysan khatar ku ahayn caafimaadka iyo badbaadada dadka Hawaii. Si taas loo gaaro, waxaan fileynaa inaad jawaabo waafi ah oo ku haboon ka bixiso su'aalaha kor lagu soo sheegay, haddii wax khalad ah la ogaado, inaad ka dib qaadi doonto tillaabo ku habboon.\nWaxaan si xushmad leh u codsanaynaa shir wafti heer-xubin ah oo lagaga wadahadlo sida ay Ciidanka Badda u shaqaynayaan una wadaan kormeerka hawlahooda shidaal ee Hawaii, oo ay ku jiraan tallaabooyinka ay qaadayso si loo hubiyo caafimaadka iyo badbaadada bulshada, ugu dambayn Diseembar 3, 2021. Waad ku mahadsan tahay tixgelintaada codsigan. Waxaan rajaynaynaa inaan ka sii wada hadalno arrintan.\nWaxaan rajaynaynaa inaan ka sii wada hadalno arrintan.\nBRIAN SCHATZ, Senator Maraykan ah\nED CASE, Wakiilka Maraykanka\nKAIALI'I KAHELE, Wakiilka Mareykanka


DAAWO: Dagaalka S/Galbeed & Canfarta Dhexmaraya, waa maxay Yoolkiisu?\nApril 7, 2021 Farah Abdulkadir Mohamed 1\nJIGJIGA(P-TIMES) – Dagaalo sababay dhimashadii ugu badnaa ayaa ka dhacay 24saac ee lasoo dhaafay dhulka ama Xaduudaha ay wadaagaan Soomaalida & Canfarta, waa dagaal soo taagnaa mudooyin dheer, waa mid kamid ah dagaalada loo yaqaano Xarbul-Wakaala, dagaal ay cid kale masuul uga yihiin Canfartu, waana marino muhiim ah oo la doonayo in laga saaro gacanta Soomaaliya.\nKa sokow dagaalada, goobaha lagu dagaalamayo waa 3 deegan oo muhiimad weyn ugu fadhiya Soomaalida Geeska Afrika, kooxdii EPDRF ee ay talada u haysa TPLF-tii Geeska Afrika ayaa abaabulay in uu ahaado mid aan damin oo waligiis tagnaada, markii deegaano Soomaaliyeed la hoos-geeyey Ismaamulka Canfarta, si fududna ay xiligaas uga saxiixday madaxdii deegaanka Soomaali Galbeed.\nDadka la socda aarrimha dagaaladan, ayaa hoosta ka xariiqaya in dagaalkan uusan aheyn muran dhuleed u dhaxeeya Soomaalida & Canfarta, sidas oo kale uusan aheyn mid laysku hayo oo kaliya Carshin iyo Ceel.\n“Waa qorshe fog oo ay Itoobiya dhameystiran oo aan kala laheyn qowmiyad iyo Qabiil, gaar ah ku taamaan sidii ay u baneysan lahaayeen dhamman marinada muhiimka ah ee ku xariirin kara Baddaha Soomaaliyeed ee Badda Cas iyo Badweynta Hidniya” ayey leeyihiin dadka dara ISbedelada Geeska Afrika.\nGobalka Soomaali Galbeed (S/State-ka maanta), halka uu Juquraafi ahan dhaco waa marin muhiim u ah Itoobiyaanka, waana goob ay maskaxda ku hayaan Madax kasta oo isbedesha, muhiimadda ay u arkaan ka sokow ka gaarida Baddaha ugu dhaw, haddana waa marin muhiimad isku xira dhawr dal oo ay Addis Ababa u aragto in gacanta Soomaalida laga ilaaliyo.\nMudo dheer ayay Soomaalida oo u abaabulan hab-qan aan yool-dheer lheyn wajahayaan dagaal culus oo mudo la abaabulayo, Dagaalka hadda ee Galbeedka Sitti waa mid kamid ah dhacdooyinkaas ayay rumeysan yihiin dadka la socda ama sida dhaw wx uga qora.\nTPLF, yoolkeeda ugu weyn ayaa ahaa in dadka Soomaliyeed gacantooda laga saro dhawr deegaan oo ay u aragto muhiimad weyn in ay ugu fadhiyaan Shacuubta Itoobiya, waxayna fikradas ka dhaxashay Mingiste Xayla-Maryam oo isna kasoo minguureyey Xayla-Salaase oo isna ka soo dheegtay Boqoradii kahoreeyey ee Itoobiyaan fikraddan.\nDeeganka Mooyaale waa xaduuda gobalka SOomali Galbeed la wadaago Kenya, waana halka dhaqaalaha ugu badna lagu bixiyey sidii looga riixi lahaa bulshada Soomaliyeed, dad badan waxay rumeysan yihiin in qorshahaas kala bar ku dhawaad uu hirgalay, laakiin fahamka Soomalidu uusan garsiineyn dhagarta kusocot.\nAagga hadda lagu dagaalamayo Galbeedka Sitti, waa xaduda Soomali Galbeed la wadaago Jamhuuriyada Jabuuti, waa marin muhiim ah oo ay Tigree-gii Itoobiya gacanta u galiyeen Canfar, si ay uga dhigaan caqabad dhuleed aan dhammaad laheyn, waana aagag Soomaaliyeed oo loo arko muhiimad weyn mid ku fadhida.\nIyo jihada Dirirdhaba & Deegaanada ka xiga dhinaca Saylac waa xaduud kale oo muran badan hareeyey, waa aag wali u diyaarsan isku dhac-hubeysan, waana goob kale oo marin u ah Saylac-Soomaaliya, waa halka ay Itoobiyaanku doonayaan in ay ka dhigtaan mar uun saldhig Milateri oo ciidankooda Badda ah.\nTPLF VS OROMO Ayuu u dhaxeeyaa was proxy war.\nOromo Somali dhulka lagu dagaalamayo u badi dhul Somali leedahay.


Xafiiska hanti Dhowrka oo Si Kadis ah u galay xafiisyada maamulka iyo Lacagta ee wasaarada waxbarshada | Biyoguurenews.com\nHome Wararka Xafiiska hanti Dhowrka oo Si Kadis ah u galay xafiisyada maamulka iyo...\nXafiiska hanti Dhowrka oo Si Kadis ah u galay xafiisyada maamulka iyo Lacagta ee wasaarada waxbarshada\nXafiiska Hanti-dhawrka guud ee Qaranka Somaliland ayaa Maalintii shalay bilaabay baadhitaan ay ku sammaynayaan Wasaaradda Waxbarashada iyo tacliinta sare ee Somaliland. Baadhitaankan oo subaxyadii hore ee shalay ka bilawday xarunta Wasaaradda ayaa Masuuliyiintii hanta-dhawrku ay Albaabada u xidheen qaar ka mid ah Xafiisyada Maamulka iyo kuwa lacagaha iyagoo joojiyey gabi ahaanba shaqooyinkii halkaasi ka socday.\nSida ay noo xaqiijiyeen ilo u dhuun daloola Xafiiska hanta-dhawrka Qaranka, tallaabadan ayaa la xidhiidha shaqooyinkooda caadiga ah, isla markaana ay ku ugu kuur galayaan nay si sax ah u socdaan nidaamyada xisaabaadka ee Wasaaraddaha si aanay uga dhicin wax-is-daba-arin iyo musuq-maasuq.\nBaadhitaankan ayaa qayb ka ah hawl-galo kala duwan oo masuuliyiinta hanta-dhawrku ay muddooyinkii ka wadeen Xafiisyada Xukuumada ee kala duwan, kuwaasoo lala xidhiidhinayo inay ka dhacaan musuqmaasuq iyo lunsiga hantida Qaranka Somaliland.\nWaxana imika ka hor ay baadhitaano ku sammeeyeen Wasaaradda Warfaafinta iyo wacyi-gelinta Somaliland, Wasaaradda Gaashaandhiga Somaliland iyo Xafiiska Maareeyaha Madbacadda Qaranka. Iyadoo muddadii ay baadhitaano socdeen xabsiga loo taxaabay qaar ka mid ah ku waayeen.\nGeesta kale, waxa Maxkamadda Gobolka Hargeysa ka bilaabmay dhagaysiga dacwadaha lagu soo oogay masuuliyiintii hore loogu eedeeyey musuq-maasuqa. Xeer-ilaalinta gobolka Hargeysa ayaa Maxkamadda hor keenay eedahaasi, iyadoo masuuliyiintuna ay iska difaacayeen eedahaasi loo haysto.\nWaxaana hadda si rasmiya ay uga bilaabantay dhegasiga dacwadoodu masuuliyiintii madbacada qaranka Somaliland oo hore xafiiska hantidhawrku xabsiga ugu taxaabay.\nIyadoo sida xogahani tibaaxeen ay xigidoonto dhegaysiga dacwadahoodu xubnihii isugu jiray wasiirada iyo agaasimeyaasha ee wasaaradaha warfaafinta iyo gaashaandhiga ee sababaha musuqmaasuq daraadood xilalka looga qaaday xafiiska hantidhawrkuna dacwadooda hore u gudbiyey xeer ilaalinta qaranka.\nShacabka reer Somaliland ayaa yididiilo-farxadeed ku qaabilay tallaabooyinkan ay hanta-dhawrku ku baadhayaan lunsiga Hantida Qaranka ee Somaliland.\nPrevious articleCiidamada Booliska Somaliland Oo Xabsiga Dhigay Afhayeenkii Wasaarada Arimaha Gudaha + [ Sababta\nNext articleWargeyska East African Business Week ee Kasoo Kampala Uganda aya Qoray heshiis Dhexmaray labada dal ee Ireland iyo Somaliland


Somaliland: Soo Laba-Kacleynta Cudurka Covid-19, Gaabiska Xukuumadda iyo Khatarta Jirta - SomalilandPost\nHome News Somaliland: Soo Laba-Kacleynta Cudurka Covid-19, Gaabiska Xukuumadda iyo Khatarta Jirta\nSomaliland: Soo Laba-Kacleynta Cudurka Covid-19, Gaabiska Xukuumadda iyo Khatarta Jirta\nHargeysa (SLpost)- Xanuunka Dunida aadka ugu faafay ee Covid-19 ayaa u muuqda inuu dib ugu soo laba-kacleeyay Somaliland.\nXogtan ayaa sheegaysa in bishii hore marka 100 Qof laga baadho Xanuunka Covid-19 laga helayey 1 Qof ama dhammaantood aan laga helayn, balse bishan October ayaa Xaaladdu isbeddeshay waxaana la sheegay in 100 Qof ee la baadho 10 ka mid ah laga helayo ama in ku dhow, taasi oo muujinaysa khatarta jirtaa inta ay leeg tahay.\nDhinaca kale, marka loo kuur-galo Xogta xannuunkan ku saabsan ee lagu baahiyo Mareegaha Internetka ee Wasaaradda Caafimaadku ugu talo-gashay in laga socdo heerka xannuunku ka marayo dalka, waxa muuqata in maalinba maalinta ka dambaysa ay sii kordhayaan tirada dadka la baadhay ee xannuunka laga helay.\nSida xogtani muujinayso, tirada guud ee dadka xannuunka laga baadhay gudaha Somaliland, ayaa maraysa 11,360 Qof, kuwaas oo 1,009 ka mid ah xannuunka laga helay. Waxa inta la ogyahay cudurka Covid-19 gudaha Somaliland ugu geeriyooday 32 qof, halka 926 qof ka bogsadeen.\nWaxa kale oo muuqata inuu jiro gaabis ka muuqda wasaaradda Caafimaadka iyo Guddiga heer Qaran ee loo xilsaaray xakamaynta Xannuunka Covid-19 oo xilligan faro-baas ku haya dalalka adduunka intooda badan oo uu ku soo laba-kacleeyey isla markaana feejignaan dheeraad ah oo faafistiisa lagu xakamaynayo ay ku tallaabsadeen.\nIn kasta oo ay jirto khatar muuqata oo muujinaysa inuu xannuunkani si baahsan ugu dhex-jiro bulshada Somaliland, haddana ma jiro qorshe ilaa hadda la shaaciyey oo Wasaaradda Caafimaadka iyo Guddiga Heer Qaran ee Covid-19 kaga hortagayaan xakamayntiisa.\nSomaliland: Tiradii ugu badnayd COVID-19 oo la helay iyo Dhimashada oo korodhay


Tababar Ku saabsan Amniga Pland oo Bosaso lagu gabagabeeyey - SomaliNet Forums\nTababar Ku saabsan Amniga Pland oo Bosaso lagu gabagabeeyey\nJoined: Fri Oct 15, 2010 5:26 am\nLocation: SSDF FOR LIVE , AUN AWOOWE AY\nPostby FBISOMALIA » Mon Jul 25, 2011 3:05 pm\nTababar ku saabsanaa xal u helida caqabadaha ka jira dhinca amniga guud ahaan Puntland iyo Afkaar ururinta Amniga Puntland ayaa si rasmi ah maanta loogu soo gabagabeeyey magaalo xeebeedda ganacsiga Puntland ee Bosaso.\nTababarka oo muddo laba beri ah ka socday Hotel Juba ayna waday Hay’adda Horumarinta iyo Cilmi baarista Puntland ee PDRC ayaa waxaa kasoo qaybgalay mas’uuliyiin ay kamid yihiin Wasiirka amniga Dawladda Puntland Khaliif Ciise Mudan,Guddiga barnaamihka Tiirka nabadda,ururada dhalinyarada,Culuma’udiin,Saxaafadda,gobolada Bari,Sanaag,Haylaan iyo marti sharaf kale.\nKa qaybgalayaasha oo u badnaa xubno ka kala socday goboladda Bari,Sanaag iyo Haylaan ayaa macalinkii bixinaayey casharada oo lagu magacaabo Daahir Maxamed Ismaciil[Qarawe],wuxuu usoo bandhigay dhowr su’aalood oo la doonayey in afkaaro kala duwan ka bixiyaan si loo gaaro siyaasad amni qaran oo ay yeelato Puntland.\nXubnihii isu hawlay in sidii loogu baahnaa u fulo barnaamijkaan kana socday Hay’adda PDRC ayaa waxaa kamid ahaa:\nGuddoomiye Kuxigeenka Guddiga amniga ee PDRC Cabdillaahi Ducaale Cali Kaar.\nHogaamiyaha barnaamijka Tiirka amniga ee PDRC Daahir Maxamed Ismaciil[Qarawe]\nHogaamiye Kuxigeenka Cilmi baaraha barnaamijka Tiirka amniga ee PDRC Xamdi Cabdi Gaani.\nMadaxa Maamulka iyo Maareynta ee PDRC Faadumo Maxamed Maxamuud.\nDaahir Maxamed Ismaciil[Qarawe],oo ahaa macalinkii casharada bixinayey ayaa ugu horeyn guud mar kooban ka bixiyey barnaamjika tiirka nabada,wuxuuna si qoto dheer u faahfaahiyey muhiimada iyo faa’idada amnigu u leeyahay bulshada,wuxuuna soo bandhigay ajandaha casharada lagu qaadanayo muddada labada beri ah uu Tababarku soconaayo kuwaasi oo kala ah:\nGuud mar kooban oo ku saabsan Barnaamjika Tiirka nabada.\nSiyaasadda iyo Istiraatijayadda amni qaran.\nShaqo Kooxeed: Dejinta Himilada amniga Puntland.\nKhataraha amni ee ka jira Puntland.\nMr. Daahir Qarawe ayaa ugu danbeyntii sheegay in fikradaha laga aruuriyo ka qaybgalayaasha ay tahay mid lagu raadinayo xal u helida caqabadaha ka jira dhanka amniga kaas oo gabagabda laga soo saari doono Siyaasad midaysan oo dhanka amniga ah.\nXubnihii ka socday gobolladda Bar,Sanaag,Haylaan,culuma’udiin,ururada dhalinyarda iyo Saxaafadda ayaa afkaaro kala duwan oo ku saabsan Siyaasadda aminga Puntland ka soo jeediyey madashii uu ka dhacayey Tababarka,waxaana ay dhamaantood soo jeediyeen in loo baahanyahay dib u dhayid in lagu sameeyo amniga Puntland walow ay qaar kamid ah soo jeediyeen fikrado kuwaasi ka duwan.\nWasiirka amniga Dawladda Puntland ahna Guddoomiyaha barnaamija Tiirka nabadda Khaliif Ciise Mudan oo hadalo kooban u jeediyey ka qaybgalayaasha ayaa ugu horayn sheegay in casharadii aad uga faa’idaysateen Tababarka mudadii uu socday loo baahanyahay in aad kula noqotaan bulshadii aad ka timaadeen si wanaagsana uga faa’idaysaan.\nKhaliif Ciise Mudan ayaa wuxuu sidoo kale sheegay in amniga uusan dan u ahayn shakhsi kaliya balse uu bulshada oo dhan dan u wada yahay loona baahanyahay in sida ugu haboon looga wada shaqeeyo.\n…”Ciddii ogol in amniga ay Ilaaliso waa in si sharaf leh loo soo dhaweeyaa balse kuwa khalkhal gelinaya waa in la isaga qabto gacan bir ah…”ayuu yir. his talk about atom gang in this statement\nGaraad Cabdillaahi Cali Ciid oo ah afhayeenka Isimada Puntland oo isna hadlo kasoo jeediyey Tababarka ayaa ku dheeraaday muhiimada amnigu leeyahay,wuxuuna sheegay in muwaadin kasta oo reer Puntland ah laga doonayo in uu ilaashado amniga uu ku faanayo.\nSidoo kale Garaad Cabdillaahi oo soo hadal qaaday Cadaalada ayaa sheegay in haddii la helo Cadaalad dhab ah la helaayo midnimo umadeed.\n…..”Qofkii wanaag keenaya oo dhan waxaa lagu tilmaami karaa in uu yahay MADI MADI….”ayuu yiri Garaad Cabdillaahi Cali Ciid.\nDhanka kale Garaad Cabdillaahi ayaa soo hadal qaaday Markab ganacsi oo ah kuwa qaada Shidaalka una rarnaa ganacsato kasoo jeeda Somaliland oo Burcadbadeed ku afduubteen xeebaha gobolka Bari,wuxuuna ka dalbaday in ay si sharuud la’aan ah ay ku sii daayaan.\nSi kastaba ha ahaatee Tababarkaan mid dhigiisa ah ayaa lagu soo qabtay magaalada Garoowe ee xarunta Puntland bishii Julay 16-keedii-2011,kan maanta lasoo gabagabeeyeyna wuxuu ahaa kii labaad,waxaana la filayaa in Hay’adda PDRC ay mid la mid ah labadaan Tababar ay ku qabato magaalada Gaalkacyo ee xarunta gobolka Mudug 27-28 bishan Julay 2011.\nRe: Tababar Ku saabsan Amniga Pland oo Bosaso lagu gabagabee\nPostby FBISOMALIA » Mon Jul 25, 2011 3:16 pm\nthe new minster achievements in only a week ...!!!\n1.free atom gang whom in jails\n2. accepted their peace agreement even atom him self in the line from south somalia asking for cafiis to come back to puntland , who knows maybe when he come back he could became general in puntland darwashii\n3. start new orders to puntland police & PIS to not harm any atom member's anymore so they became a normal citizen again\nits new way in talks and all puntlanders agree on it\nreally somalia lions know how to work in security more then one else\nif he close atom file it will be huge step insallaha in the internal security , next deal will be with SSC and secure puntland borders\nTartankii Xifdiga Quraanka oo Hargeysa lagu soo gabagabeeyey\nby XidigtaJSL » Sat Sep 22, 2007 7:43 am » in General - General Discussions\nby XidigtaJSL View the latest post\nSat Sep 22, 2007 7:43 am\nCiidamo Daraawiishta pland oo Uganda Tababar loogu qaaday\nby FBISOMALIA » Fri Oct 21, 2011 10:02 am » in Politics - Puntland\nFri Oct 21, 2011 10:02 am\nAqoon isweydaarsi ku saabsan siyaasadda magaalooyinka Pland\nby FBISOMALIA » Sun Aug 07, 2011 3:18 am » in Politics - Puntland\nW.Amniga Pland Sheegay In Ciidamada La Hoos Keeno\nby FBISOMALIA » Thu Jul 21, 2011 6:31 pm » in Politics - Puntland\nThu Jul 21, 2011 6:47 pm\nShir Looga Hadlaayo Xoojinta Amniga pland Ka Furamay garowe\nby FBISOMALIA » Sat Jul 16, 2011 5:14 pm » in Politics - Puntland\nSat Jul 16, 2011 5:16 pm\nTababar lagu baranayey maamulka Garoowe\nby FBISOMALIA » Sun Aug 07, 2011 5:54 pm » in Politics - Puntland\nSun Aug 07, 2011 5:54 pm\nTababar Lagu Baranayey Kalkaaliyenimada Caafimaadka oo Burco\nby Ducaysane_87 » Sat Aug 01, 2009 11:19 am » in Provinces - Togdheer\nby Ducaysane_87 View the latest post\nSat Aug 01, 2009 11:19 am\nWarbixin Ku Saabsan Shirka Nairobi Ka Dhacay Ee Lagu Doortay\nby MrPrestige » Tue Oct 13, 2009 7:24 am » in Politics - Puntland\nTue Oct 13, 2009 10:06 am\n5 Ogaden Youths jailed in Bosaso - Pland\nby MrPrestige » Sun Oct 25, 2009 11:50 am » in Politics - General Discussions\nWed Oct 28, 2009 10:42 am\n5 Ogaden Youths arrested in Bosaso - Pland\nby MrPrestige » Sun Oct 25, 2009 11:50 am » in General - General Discussions\nSun Oct 25, 2009 11:50 am


Wararka Maanta: Khamiis, Jun 20, 2013-Mareykanka oo ka Hadlay Weerarkii lagu Bar-tilmaameedsaday Xarunta ay Muqdisho ku leedahay Qaramada Midoobay\n“Weerarka waxaa lagu bartilmaameedsaday shacab iyo hay’ado caawinayay Soomaalida lana shaqeynayya dowladda Soomaaliya, si ay wax uga qabtaan arrimaha caafimaadka, biyaha, faya-dhowrka, waxbarashada iyo sidii loo heli lahaa fursado dhaqaale – waxayna ahaayeen dad ka shaqeynayay sidii loo hagaajin lahaa mustaqbalka Soomaaliya,” ayaa lagu yiri warsaxaafadeed kasoo baxay Aqalka Cad ee Mareykanka.\nSidoo kale, Mareykanku wuxuu sheegay inay soo dhaweynayaan jawaabtii ay weerarkaas ka bixiyeen ciidamada dowladda Somalia iyo kuwa AMISOM, iyadoo sidoo kale ay tacsi u direen ehellada dadkii ku dhintay weerarkaas oo isugu jiray Soomaali iyo ajnabi.\n“Weerarkan wuxuu caddeynayaa in Al-shabaab ay bedeshay habkii dagaal, si ay u sii waddo dhibaateynta ay ku hayso shacabka Soomaaliyeed oo rajo ka qaba inay ka baxaan dhibaatooyin sannado badan soo jiray,” ayaa lagu yiri warsaxaafadeedka.\nDowladda Mareykanka ayaa ku eedeysay Al-shabaab inay horay u joojiyeen in gargaar la gaarsiiyo dadka ku dhibaatoonaya Soomaaliya, taasoo dhalisay macluul ay dad badan ku dhinteen, haddana waxay billaabeen inay dhibaato kale ka abuuraan gudaha Soomaaliya.\nUgu dambeyn, warsaxafadeedka ayaa lagu sheegay in Mareykanka uu kala shaqeynayo dowladda iyo shacabka Soomaaliyeed sidii ammaan lagu heli lahaa, isagoo xusay in hay’adaha Qaramada Midoobay looga baahan yahay inay sii wadaan howsha Soomaaliya ay ka wadaan, ayna ogaadaan inaan la horistaagi karin guulaha la gaarayo.\nWeerarkii Al-shabaab ay ku qaaday xarunta UNDP ee Muqdisho ayaa wuxuu noqonayaa kii labaad oo noociisa ah oo ay Muqdisho ka geysato sannadkan, waxaana ku dhintay weerarkaas 20-qof oo ay ku jiraan ajaanib ka mid ahaa shaqaalaha Qaramada Midoobay.


Dakhliga Degmada Doolo-Bay - Cakaara News\nDakhliga Degmada Doolo-Bay\nDoolo-bay(Cakaaranews )Sabti 16ka April 2016, Sidaan wada ogsoonahayba wadan walba horumarkiisa iyo dhaqaalihiisuba wuxuu ku xidhanyahay Dakhliga u soo xarooda iyo waxsoosaarka uu sameeyo. sidaas darteed waxaa 5tii sano ee u danbaysay kor u kacay dakhliga u soo xarooda DDSI kadib markii la xoojiyay ilaha dakhliga, wacyigalintii bulshada, waxsoosaarka beeraha iyo waliba Shaqo abuurka bulshada qaybaheeda kaladuwan.\nHadaba Maareeyaha Wakaalada Dakhliga Degmada Doolo-bay mudane Maxamuud Cabdi Cismaan oo u waramay shabakada wararka ee cakaaranews ayaa sheegay in hawlaha dakhli dhalinta iyo dakhli xarayntuba ay meel fiican kamarayso dagmada. Wuxuuna intaa kudaray masuulku in xidhiidhka wada shaqayneed ee u dhaxeeya wakaalada iyo bulshada degmada Doolo-bay uu aad u fiicanyahay kadib markii ay u sameeyeen shirar wacyigalin ah oo joogto ah iyo wadatashiyo kaladuwan. Wuxuuna masuulku intaa kudaray in bulshada dagmada doolo-bay ay fahan buuxa kahaystaan hawalaha dakhliga.\nDhinacakale maareeyaha ayaa xusay in Qorshi hii wakaalada Dakhliga u yiilay 9ka bilood uu ahaa inay soo xarayso 9,098,282, birr waxayna soo xaraysay dakhli dhan 6,580,252 birr. taasoo u dhiganta inay wakaaladu fulisay 83% qorshihii u yiilay.\nUgu danbayna wuxuu tilmaamay in ay ku rajawayn yihiin in 100% ay ku guulaysanayaan fulinta qorshayaasha xiga kan, isagoo u mahadceliyay maareeyuhu dhamaan shaqaalaha iyo hawl wadeenada wakaalada dakhliga Degmada doolo-bay iyo waliba qaybaha kaladuwan ee bulshada kudhaqan degmada.


Kooxaha Man Utd & Everton oo ku tartamaya inay Premier League dib ugu soo celiyaan xiddig hore uga ciyaari jiray horyaalkaas oo haatan ka xamaasha Spain – Gool FM\nHaaruun May 17, 2021\n(Manchester) 17 Maajo 2021. Kooxaha Manchester United iyo Everton ayaa la soo warinayaa inay ku tartamayaan sidii ay dib ugu soo celin lahaayeen Premier League laacib hore uga ciyaari jiray horyaalkaas oo haatan ka ciyaara dalka Spain.\nKooxaha ku xafiiltama horyaalka Premier League ee Manchester United iyo Everton ayaa labaduba doonaya inay dalka Ingiriiska dib ugu soo celiyaan daafaca dadabka midig ee Atletico, Kieran Trippier.\nWarsidaha The Athletic ayaa warinaya in Kooxaha Manchester United iyo Everton ay doonayaan inay la soo wareegaan daafaca midig ee Atletico Madrid, Kieran Trippier.\nDaaficii hore ee Kooxda Tottenham ayaa dib loogu soo celin karaa Premier League xagaagan, iyadoo labo ka mid ah kooxaha ka soo jeeda Waqooyiga Galbeed England ay diyaar u yihiin inay kula dagaallamaan saxiixiisa.\nRASMI: 26-ka xiddig ee xulka Belgium uga qeyb galaya ciyaaraha EURO 2020 oo la shaaciyey... (Hazard, De Bruyne iyo Lukaku oo hoggaaminaya)